barren.eus - Umeentzako argazki lehiaketa antolatu du Elgoibarko Ludotekak\nArgitaratua: 2020-06-09 10:41\n"Udaberriko loreak" izango da Elgoibarko Ludotekak antolatu duen argazki lehiaketako gaia. Haur Hezkuntzako 5. mailatik Lehen Hezkuntzako 6. mailara arteko herriko umeek parte har dezakete.\nParte hartzeko interesa duten umeek udalerri barruan ateratako argazkia bidali beharko dute. Argazkiak bidaltzeko azken eguna ekainaren 19a izango da. Argazki bakarra aurkeztu ahal izango da.\nJasotako lanak herriko toki ezberdinetan zintzilikatuko dituzte antolatzaileek (Aita Agirre eta Kultur Etxean besteak beste), erakusketa libre bat eginez eta ikusleek botoa emateko aukera izango dute argazki politenak aukeratzeko (WhatsApp bitartez), ekainaren 22tik 26ra bitartean.\nArgazkiaren originaltasuna, lorearen berezitasunak eta kolorea izango dira kontuan hartuko diren irizpideak irabazleak aukeratzeko orduan. Epaimahaia Ludotekako hezitzaileek osatuko dute eta herritarren botoak eta aditu batenak izango dituzte kontuan erabakia hartzerako unean.\n• Argazkiak aurkezteko baldintzak eta sariak\nSari nagusia bat bateko kamera bat izango da eta ikuslearen saria, haririk gabeko entzungailu bat. Saridunen izenak, egungo egoera kontutan hartuta, ekainaren 29an jakinaraziko dituzte, www.elgoibar.eus webgunean, (@elgoigazte) Facebook kontuaren bitartez eta Ludotekako bazkideen familiaren arteko WhatsApp-aren bitartez.


Auzoko egitasmoaren ikasturte berria abian da - Oñati - Goiena.eus\nAuzoko egitasmoaren ikasturte berria abian da\nMaialen Regueiro 2018-11-09 15:45\n2013an sortu zen egitasmo horrek astelehenean egin zuen ikasturte berriaren aurkezpena. Aurten, ordu eta erdi iraungo duten saio ludikoak egingo dituzte. Hala, astelehenero elkartuko dira, 19:00etatik 20:30era bitartean.\nAstelehenean egin zuten Auzoko egitasmoaren ikasturte berriaren aurkezpena. 2013an sortu zen proiektua eta oraingoa, hain zuzen, bosgarren edizioa izango da. Auzoko, Euskalzaleen Topaguneak eta Oñatiko Udalak elkarlanean martxan jarritako doako proiektu bat da, herrian dauden kultura eta hizkuntza desberdinak aintzat hartzea eta elkar ezagutzea helburu dituena, euskara eta euskal kultura ardatz izanik. Hala, egitasmo honetan, auzotarrek –euskara menperatzen duten pertsonak– eta auzokideek –euskara ez dakiten edo menperatzen ez duten pertsonak– hartu dezakete parte. Guztion artean talde bat osatzen dute eta astean behin saio ludikoak egiteko elkartzen dira.\nEdizio honetan, astelehenetan elkartuko dira, Bidebarrietan –19:00etatik 20:30etara bitartean–proiektuko kideak eta ordu eta erdi iraungo duten saioak egingo dituzte. Saio horietan, jolasak, tailerrak, herrian ekintza desberdinak eta afariak egingo dituzte, besteak beste. Hala, lagunarteko giroan ondo pasatzea nahi dute proiektuko dinamizatzaileek.\nGuztira, 30 kidek osatzen dute taldea, gutxi gorabehera, eta hainbat herrialdetatik eratorritakoak dira. Horietako batzuk euskara ikasten ari dira, beste batzuek nahiko ondo menperatzen dute dagoeneko hizkuntza eta beste batzuek ez dute ez euskaraz ezta gaztelaniaz ulertzen. Hori dela eta, saioen hizkuntza gaztelania izango da, baina Auzoko proiektuaren dinamizatzaile Julen Korkostegik hau adierazi du: "Euskara ez jakiteagatik ez da inor taldetik kanpo geratuko". Bide batez, jakinarazi du saioetan parte hartu nahi duenak ateak irekiak izango dituela astelehenero.\nAstelehenero egingo dituzten saioak baliagarriak izaten dira taldekideentzat, horrek integraziorako asko laguntzen die. Izan ere, partaideen artean kultura ezberdinetako jendea dago eta beraien artean gai asko elkarbanatzen dira, guztientzat erabilgarriak direnak. Hori da, azken batean, taldekideek eskertzen dutena. Are gehiago, aurreko edizioetan, partaideak oso gustura aritu dira eta batzuek urte batetik bestera errepikatu egiten dute.\nAurtengoa dagoeneko bosgarren edizioa da eta Korkostegik balorazio positiboa egin du. Urtetik urtera partaide kopurua areagotu egin da, eta hori pozgarria da. Azken batean, integraziorako eta kultura ezberdinak ezagutzeko eta herriko bizikidetza sustatzeko balio duen proiektua da.


eta hau #ZergatikEzEuskaraz? - Topagunea | Euskaltzaleen Topagunea\neta hau #ZergatikEzEuskaraz?\nMartxa onean da jadanik eta hau, zergatik ez euskaraz? sentsibilizazio kanpaina. Aurretik iragarri genuen modura, hizkuntza paisaia euskalduntzeko kanpaina honek 14 herritan eman ditu lehen urratsak, eta apurka-apurka ari gara herri eta eskualde ezberdinetatik testigantzak jasotzen.\nHilabetean zehar Araba, Bizkaia eta Gipuzkoako 14 herritan komertzio, erakunde eta eragile ezberdinen errotulazio eta komunikazioak euskaratzeko eskaria egiten ari dira euskaltzaleak.\nAzken hamarkadatan urrats ugari eman badira ere, oraindik paisaia linguistikoan euskarak nahi baino askoz ere presentzia eskasagoa dauka. Asko dira gaur egun, oraindik orain, erdaretan soilik errotulatzen duten komertzio, taberna, elkarte edo erakunde publikoak. Euskaldunok herritar eta kontsumitzaile modura ditugun eskubideak urratzen jarraitzen den artean, euskaltzaleok badugu eginkizunik eta eragile izan gaitezkeela guztiz sinestuta gaude.\nMaiatzaren 20an abiatu zen kanpaina eta ekainaren bukaerarte luzatuko da lehen fasea, erdera hutsean dauden errotulu eta kartelak identifikatzeko fasea. Horretarako, euskaltzaleen elkarteetako bazkideak bihurtu nahi ditugu kanpainaren protagonista eta eragileak.\nKanpainak lau urrats ditu:\n1.- Euskaltzaleen elkarteetako kideak eta hau zergatik ez euskaraz? leloa duten pegatak jartzen ari dira herrian aurkitzen dituzten erdara hutsezko errotulu eta karteletan. Errotuluei argazkia atera eta twitter zein instagram sare sozialak erabiliz edo kanpainarako sortu den webgunera bidaliz argazkiak partekatzen ari dira, herria eta errotuluaren edo kartelaren jabea (komertzioa, elkartea, taberna, erakundea) identifikatuz.\n2.- Partekatutako argazki guztiak aipatutako webgunean daude ikusgai.\n4.- Jasotako informazio eta testigantza guztiak Hizkuntza Eskubideen Behatokiaren eta Elebideren esku jarriko ditu Euskaltzaleen Topaguneak. Kanpainak ekainaren 30erarte iraungo du eta jasotako testigantza guztiekin dosierra osatuko da ondoren.\nParte hartu nahi baduzue, ondoko herri eta eskualdeetako euskaltzaleen elkarteetan aurki ditzakezue pegatak:\nAraban: Gasteiz (Geu elkartea), Laudio (Basalarrina), Aiara (Hogeitalau elkartea) eta Arabar Errioxa (Ttiki-Ttaka)\nBizkaian: Durango (Berbaro), Ermua (Euskal Birusa), Barakaldo (Sasiburu), Erandio (Berbots) eta Getxo (Bizarra Lepoan)\nGipuzkoan: Donostia (Bagera), Errenteria (Lau Haizetara), Arrasate (AED), Bergara (Jardun) eta Aretxabaleta (Loramendi).\nKanpaina ez da berria, hainbat euskaltzaleen elkartek egin izan baitute lehenago antzekorik. Hala ere, aurten, lehenengo aldiz egingo dute hainbat herritan batera Euskaltzaleen Topaguneak koordinatuta.


Donibanen ez dagoela "ez arduragabekeriarik ez utzikeriarik" aldarrikatu du Pasaiako PSE-EEk : Oarsoaldeko Hitza\nDonibanen ez dagoela "ez arduragabekeriarik ez utzikeriarik" aldarrikatu du Pasaiako PSE-EEk\nEH Bilduk egindako adierazpenei erantzun die udal gobernu sozialistak: "Bilduk bere eraginkortasun falta ezkutatu nahi du, inolako funtsik gabeko akusazioak eginez". Aguayoren hitzengatik barkamena eskatu du PSE-EEk.\nPSE-EEko Izaskun Gomez (alkatea), Lore Suarez (lehen alkateordea)eta Jorge Aguayo (zinegotzi ohia). Artxibo irudia.\nPasa den astean izandako ohiko udalbatzarrean Pasaiako alkate den Izaskun Gomezek EH Bildu alderdiak Donibaneko barrutian dagoen utzikeriaz egindako “akusazio faltsuei” erantzun nahi izan zien, azken urtean egin diren inbertsioak (1.800.000 eurotik gora) gogora ekarriz. Udal gobernu sozialistak publikoki barkamena eskatu nahi izan du gaur goizean, bilkura hartara arte PSE-EEko zinegotzi zen Jorge Aguayok egindako “zoritxarreko” deklarazioengatik.\nAlkateak, batzarrean, azken urtean Donibanen egin izan diren obra eta lanen gastuak banan-banan irakurri nahi izan zituen, barrutian egindako lana nabarmentzeko; haien artean aipagarriak dira Alabortzako eremuan edukiontzi gehiago jarri direla, eta herrian jazotako ekintza bandalikoak konpontzeko udalak emandako erantzuna: “Ez dago ez arduragabekeriarik eta ez utzikeriarik. Inbertsioak egin dira, garbiketak egin dira, errefortzu berezia jarri da, hondatu diren ondasun publikoak konpontzeko…”.\nBilera hartan kargua utzi zuen Jorge Aguayo PSE-EEko Kultura zinegotziak, eta bere azken hitzak EH Bildu taldearen adierazpenei erantzuteko esan zituen, Donibaneko egoera “barne-bandalismo arazoa” dela aldarrikatuz. Horren aurrean, koalizio abertzaleak erantzun berehalakoa eman zien bai alkateari nahiz zinegotziari ere, esanez, batetik, nabarmendu behar dena ez dela dagoeneko egin diren horiek eta udalaren oinarrizko ardurei dagozkienak, baizik eta oraindik egiteke dauden lanak; Aguayoren hitzen aurrean sorpresa adierazi zuten esanez lehen aldia zela ‘barne-bandalismoz’ hitz egiten entzun zutena.\nUdal gobernu sozialistak argi utzi nahi izan du PSE-EEren helburua ez zela inondik inora Pasaiako bizilagunak bandalismoz akusatzea, kalteen erantzuleak “gizalegerik gabeko pertsona banaka batzuk” baitira, eta gaizki ulertua izan litekeenagatik barkamena eskatu dute. Gogorarazi nahi dute, halaber, azken urtean 44.000 eurotik gora gastatu direla ekintza bandalikoen ondorioak konpontzeko, eta horiek pasaitar guztien patrikatik atera direla.\nErlazionatutako edukiaPasaiako Udala kezkatuta dago ekintza bandalikoen “kopuru izugarria” dela eta\n«Higadura psikologiko handia bizitzen ari gara. Plan zehatz eta anbiziotsu bat behar da»


Zer da BestInteractivePornGames?\nBestInteractivePornGames handienetako bat da, play free porn jokoak inguruan onenetako bat, jolas-komunitate abiarazi! Egunero, milaka pertsona etorri BestInteractivePornGames arakatzeko, gure hainbat agertoki, pertsonalizatu beren sexu pertsonaia eta saiatu guztiak bete gure free sexy bilaketak.\nEz dut ordaindu play BestInteractivePornGames?\nBestInteractivePornGames free to play da, eta beti izango da. Gure taldeak konpromisoa hartu du bermatuz gure izenburua da erabat gaiaren inguruan freemium eredua, baina erosketa guztiak izatea erabat aukerakoa. Beraz, laburbilduz, ez duzu behar ezer erosi, baina ezin duzu laguntza gurekin nahi baduzu.\nGaude behartuta hainbat joko lizentzien gorputzak mundu osoko bakarrik ematen gure joko duten pertsonak dira, 18 urtetik gorako. Aurre egiteko adingabe gizabanako sartzeko saiatzen BestInteractivePornGames, dugu erabilera berezia kreditu-txartela autentifikazio-sistema egiaztatzeko adina jokalari guztiak.\nBa al dago benetako jokalari barruan BestInteractivePornGames?\nJolastu ahal izango duzu BestInteractivePornGames bai askorentzako eta jokalari bakarreko formatua! Gehienak gure arreta ordaindu behar da, jokalari bakarreko esperientzia, baina ari gara plangintza oharra mordo bat ezaugarri berriak eta tresnak hobetzeko askorentzako jokatzeko ez oso etorkizun hurbilean, – stay sintonizatuta!\nBai. Baita laguntza iOS eta Mac, BestInteractivePornGames ere gaitasuna du pertsona Android gailuetan erreproduzitzeko. Beraz, betiere sarbidea izango duzu Chrome, Safari, Firefox edo, izango duzu ez gai gora kargatzen BestInteractivePornGames erabiliz edozein gailu, beraz, nahi duzun. Fantasiazko da gauza – benetan!\nGoian aipatu bezala, BestInteractivePornGames gaur egun edonork aukera ematen konektatzeko jokoa bada izan dute, Firefox, Safari eta Chrome edo edozein gailu.\nBai. Konexio BestInteractivePornGames eskaintzen da, HTTPS bidez. Dugu, halaber, bakarrik mantendu zure e-posta helbidea, erabiltzaile-izena eta pasahitza hash erregistro – hori da.\nEz dut ezer instalatu behar play BestInteractivePornGames?\nEz. Betiere, izan duzun bezala, Firefox, Safari edo Chrome nabigatzailea, ahal izango duzu play BestInteractivePornGames deskargatu gabe ezer zure gailua.


FRANTZIAKO TURRA EPOPEIA GISA - Roland Barthes\nBadaukagu Frantziako Turraren onomastika, berez eta besterik gabe dioskuna Turra epopeia handi bat dela. Iduri luke txirrindularien izen gehienak arrunt antzinako garai etniko batetik datozela, arrazak hotsa fonema bakan batzuen bitartez egiten zuen garaitik (Brankart frankoa, Bobet frantziena, Robik zelta, Ruiz iberiarra, Darrigade kaskoina). Bestalde, izenok atertu gabe errepikatzen dira, puntu tinkoak dira probaren halabeharraren handian, beren egitekoa baita aldi episodiko bat, zalapartatsua, karaktere handien muin, esentzia egonkorretara lotzea, gizakia, oroz lehen, gertakarien jabe egiten den izen bat balitz bezala: Brankart, Geminiani, Lauredi, Antonin Rolland, patronimiko hauek kalipuaren, leialtasunaren, saldukeriaren edo estoizismoaren zeinu aljebraiko gisa ditugu irakurtzen. Txirrindulariaren izena aldi berean hazkurri eta elipsi den heinean osatzen da zinezko hizkera poetiko baten figura nagusia, azken finean deskripzioa alferrekoa duen mundu bat emanez irakurtzera. Txirrindulariaren bertuteak bere izenaren mami ozenean gauzatze geldo honek izenondozko hizkera guztiak hurrupatzen ditu hondarrean: loriaren hasmentan, txirrindulariek badute naturazko epitetoren bat; geroago, debaldekoa da. Colleto dotorea edo Van Dongen batavarra esanen dugu; Louison Bobet aipatzeko, ez da deus gehiago behar.\nFuntsean, ordena epikoan sartze hau izena murriztuz egiten da: Louison bilakatzen zaigu Bobet, Nello bilakatzen zaigu Lauredi, eta Rafael Geminiani, heroi betea ona eta kuraiatsua delako batera, Raf bilakatzen zaigu, edo Gem. Izenok arinak dira, beratzak eta menpekeriazko samarrak; silaba berean kalipu gizagaindikoa eta intimotasun guztiz gizakiarena adierazten dute, kazetariak familiartasunez profitatzen duena, poeta latinoek Zesarrena edo Mezenasena erabiltzen zuten bezala. Txirrindulariaren murrizgarrietan, mirespen eta eskubide nahaste hori ageri da, herria bere jainkoen voyeurra bihurtzen duena.\nMurrizturik, Izena izen publikoa da bilakatzen; txirrindulariaren intimitatea heroien tranpalaurrean kokatzea bideratzen du. Zeren, benazko leku epikoa ez baita borroka, gerlariak bere asmoak lantzeko daukan oihaletxola baizik, irainak, erronkak eta konfidentziak jaurtitzeko aterpe publikoa. Frantziako Turrak sakonki ezagutzen du bizitza pribatu faltsu baten loria, non afrontua eta besarkada giza harremanen forma bikainduak diren: Bretainian eginiko ehiza partida batean, Bobetek, bihoztun, publikoki luzatu dio bostekoa Laurediri, eta honek, ez publikotasun txipiagoz, uko egin dio. Samurgo homerotar hauek kontrakarrean dauzkate jendetzaren gainetik handiek elkarri egiten dizkieten laudamenak. Bobetek Kobleti: «faltetsi haut», eta hitz hauxe aski da antolatzeko unibertso epikoa, non etsaia ez baita eraiki berari diogun estimuaren arabera bakarrik. Nolabait esateko, infeudazioaren, gizakia gizakiari haragiz lotzen zuen estatusaren aztarna franko daukagu Turrean. Ugariak dira besarkadak Turrean. Marcel Bidotek, Frantziako taldearen zuzendari teknikoak, Gem besarkatzen du garaipen batengatik, eta Antonin Rollandek pot sutsu bat pausatzen du Geminianiren beraren masail krokailduan. Mundu heroikoaren bururatzearen eta perfekzioaren aitzinean sentitzen dugun euforia zoragarri baten adierazpena da hemen pot-besarkada. Kasu ordea estekatu zoriontasun anaikor honi talde berdineko kideen artean irakiten dauden gregariotasun sentimenduak; sentimenduok anitzez uherragoak ditugu. Finean, harreman publikoen perfekzioa ez da posible handien artean baizik: «morroiak» tranpalean ageri diren ber, epopeia nobelaren mailara da jaisten.\nTurraren geografia ere probaren premia epikoaren azpikoa da osoki. Elementak eta lurraldeak pertsonifikatu egiten zaizkigu, hauekin neurtzen baita gizakia, eta epopeia orotan bezala, bi neurri berdin oposatu behar ditu borrokak, beraz, gizakia naturatartu egiten da, Natura gizatartu. Maldak, «ehuneko» errebes edo hilgarrietara mugatuak, zitalak dira, eta Turrean etapak oro nobelako kapitulu banaren unitateak izanik (iraupen epikoa da kontua, baitezpadako krisien batuketa, eta ez gatazka bakar baten garapen dialektikoa, iraupen tragikoan bezala), etapak, alegia, gauza guztien gainetik, pertsonai fisikoak ditugu, elkarren ondozkako etsaiak, epikaren Natura definitzen duen moralaren eta morfologiaren nahaste horrek batbederatuak. Etapa latza, likina, sutua, sasitsua, e.a., dugu, kualifikazioaren ordena existentzialari dagozkion izenlagunak denok, eta txirrindularia lan gogorrean ari dela jakinaraztea dute xede, ez halako edo bestelako traba naturalarekin, baizik mugimendu bakarrean bere pertzepzioa eta bere zentzumena engaiatzen dituen izatezko gai batekin, funtsezko gai batekin.\nElikatura eta lotura harremanak dituen inguru animatu bat kausitzen du txirrindulariak Naturan. Harako etapa maritimoa (Le Havre-Dieppe), iodotsua izanen da, energia eta kolorea ekarriko dizkio lasterketari; honakoa (le Nord) galtzadarrizko bidez egina, elikatura opako, angeluduna izanen da: hitzez hitz, irensteko zaila izanen da; besteak berriz (Briançon-Monaco), schistar, historiaurreko, irentsi eginen du txirrindularia. Denek dakarte asimilazio arazo bat, denak mugatzen dira beren mami sakonera mugimendu egiazki poetiko baten medioz, eta haietako bakoitzaren aitzinean, txirrindularia saiatzen da ororen isilik bere burua definitzen Mami-Naturarekin lan gogorrean ari den gizaki osoa bezala, eta ez soilik Objektu-Naturarekin. Mamira hurbiltzeko mugimenduak dira beraz garrantzia dutenak: txirrindularia beti erakusten zaigu murgiltze prozesuan eta ez lasterka prozesuan: murgil, zehar, hegan, atxiki egiten du, lurrarekin daukan loturak definitzen du, usu larritasunean eta apokalipsian (Monte-Carlorainoko murgil ikaragarria, Esterel mendi katearen jokoa).\nPertsonifikaziorik handiena jasaten duen etapa Mont Ventouxrena dugu. Bortu handiek, Alpeetakoak izan edo Pirinioetakoak izan, diren bezain gogorrak izanik ere, iragatekoak izaten diraute, alde batetik bestera pasatu beharreko objektuak ditugu, bortua zuloa da, nekez iristen da pertsona izatera; Ventoux bortuak, ordea, mendiaren betetasuna dauka, Gaizkiaren jainko bat dugu, sakrifizio eske. Benetako Moloch, txirrindularien despota, ez da inoiz ahulen urrikari, sufrikariozko zerga injustu bat ordainarazten du. Fisikoki, Ventoux ikaratzekoa da: soila (seborrea idorrak joa, dio l'Equipek), Idorraren espiritua bera dugu; hango klima absolutuak (areago da klimaren muina eremu geografikoa baino), lurralde kondenatua bihurtzen du, heroientzako probaleku, txirrindulariak bere osasunaren egia definituko duen goi mailako infernu baten antzeko zer edo zer: dragoia menderatuko du, dela jainkoren baten laguntzarekin (Gaul, Phoebusen laguna), dela prometeotasun hutsez, Gaizkiaren jainko horri are gogorragoko deabru bat aurkaratuz (Bobet, bizikletako Satan).\nTurrak badauka, beraz, zinezko geografia homeriko bat. Odisean bezala, hemen lasterketa aldi berean dugu proben periploa eta lurreko mugen zeharoko esplorazioa. Ulisesek jo izan zituen zenbait aldiz Lurraren ertzak. Turrak, honek ere, ukitzen du zenbait puntutan gizakiari aurkaratutako mundua: Ventoux zapalduz, dioskute, behean utzi dugu Lurra izeneko planeta, astro ezezagunen auzo gara. Geografiari gagozkiola, Turra giza espezien errolda dugu beraz, eta Historiaren eskema vichytarren bat erabiliko bagenu, aiseago oldartzeko eta hobeki liberatzeko pertsonifikatzen du gizakiak hain ongi Natura, eta Turrak une anbiguo hori islatzen du.\nNoski, txirrindulariaren Natura antropomorfiko honenganako atxikimendua ez da gauzatzen ahal bide erdierrealez besterik. Espirituen energetika bat praktikatzen du oro har. Gizaki-Lurrari oldartzeko txirrindulariak daukan indarrak bi alderdi har ditzake: sasoia, oldar baino egoera, giharren sendoaren, inteligentziaren zorrotzaren eta nortasunaren grinaren arteko oreka pribilegiatua, eta jumpa, egiazko eragite elektrikoa, jainkoen begiko zenbait txirrindulari harrapatu eta aldizka gizagaineko balentriak eginarazten dizkiena. Gizakiak jainkoren baten laguntza duen heinean lortzen duen naturaz goitiko ordena bat inplikatzen du jumpak: Brankarten ama Birjina Santuari jump bat eskatzera joan zaio Chartreseko katedralera, eta Charly Gaul, graziaren onuradun izen onekoa, jumparen espezialista dugu hain zuzen; jainkoekin daukan harreman etenkari batez hartzen du bere elektrizitatea; batzuetan jainkoak ostatatzen ditu bere baitan eta liluratu egiten gaitu; batzuetan jainkoek abandonatu egiten dute, jumpa agortu egiten da. Charlyk ezin ezer onik egin.\nBadaukagu jumparen parodia beldurgarri bat, dopaia da: txirrindularia dopatzea Jainkoa imitatu nahi izatea bezain kriminala, bezain sakrilegoa da; Jainkoari pindarraren pribilegioa ebatsi nahi izatea da. Jainkoak, gainera, badaki mendeku hartzen horrelakoetan: Mallejac dohakabeak badaki, dopin probokatzaile batek eromenaren atarira eraman du (suaren ebasleen punizioa). Bobetek, aitzitik, hotz, arrazional, ez du batere ezagutzen jumpa: bere lana berak berberak egiten duen espiritu indartsua da; sasoiaren espezialista, Bobet heroi gizatiarra da guztiz, ez dio deusik zor naturaz goitikoari, eta lurtar hutsak diren dohainetarik lortzen ditu garaipenak, ereduzko punimendu humanistari esker bikainduak: nahikundeari zor. Gaulek Arbitrarioa, Dibinoa, Liluragarria, Hauta, jainkoekiko konplizitatea haragiztatu du; Bobetek Justua, Gizatiarra haragiztatu du, Bobetek uko egiten die jainkoei, gizaki bakartuaren morala erakusten du Bobetek. Gaul goiaingerua dugu, Bobet prometeotarra dugu, zoragarriro gizaki besterik ez izatera kondenatu duten jainko horien beroien gainean harria eroraraztea lortuko lukeen Sisifo bat dugu.\nTurraren dinamika bataila bat bezala ageri zaigu, baina aurkaratzea berezia izanik, bataila hau dekoratuagatik edo ibilketengatik dugu dramatikoa, eta ez, garbi esanda, talkadengatik. Dudarik gabe, materialaren garrantziaz eta zerbitzarien kopuruaz definituta, Turra aldera liteke armada moderno batekin; episodio sarraskigarriak pairatzen ditu, estura nazionalak (Bindaren, Squadra italiarraren zuzendari signorearen corridoriek Frantzia hesitzea) eta heroiak Zesarren egoera batean egiten dio buru probari, Hugok aurkeztu zigun Napoleon haren patxada dibino ezagunetik gertu («Gemek murgil egin zuen, begia erne, Monte-Carloko jaitsiera arriskutsuan»). Halarik ere gatazkaren egitada bera zaila izaten jarraitzen du atzematen, eta ez da erraza jarraitasun batean kokatzen. Oinarrian, Turraren dinamikak lau mugimendu besterik ez ditu: tiratzea, jarraitzea, ihes egitea, leher egitea. Tiratzea egitadarik gogorrena dugu, baina baita alferrekoena ere; tiratzea beti da sakrifikatzea; heroikotasun hutsa da, emaitzarik lortzea baino nortasun bat erakustea du helburu, Turrean gogotsu jarduteak ez du zuzenean ordaintzen, taktika kolektiboek ezereztatzen dute gehienetan. Jarraitzea, aldiz, beti dugu doi bat koldar eta doi bat etoi, ohoreaz futitzen den arribismoa frogatzen du: sobera jarraitzea, probokatzaile, Gaizkiaren kide izatea da egia esan (lotsagarri, «gurpil milikatzaileak»). Ihes egitea gurazko bakardade baten eredu emateko gertaldi poetikoa dugu, eta ia beti harrapatzen baitute iheslaria, eragin eskasekoa azken finean, baina loriaduna, eusten duen debaldeko ohore antzeko baten heinekoa (Alomar espainiarraren ihesaldia: bakarmendua, goitasuna, Montherlanten heroien araberako gaztelartasuna). Leher egiteak lasterketa uztea iragartzen digu, beti da ikaragarria, porrotak bezala tristatzen gaitu: Ventoux mendian, zenbait leher egitek ezaugarri «hiroshimatikoak» hartu ditu. Lau mugimenduok dramatizatuak ditugu, noski, krisiaren hiztegi enfatikoan hondoraturik; sarritan mugimenduetako bat izaten da, irudi bihurtuta, etapari izena ematen diona, nobela baten kapitulu gisa (Titulua: Kubleren pedalkadaren astrapala). Hizkeraren rola, hemen, baitezpadakoa da, berak ematen dio gertakariari, ezin atxikia jarraitasun batean urtzen denez, solido bihurtzea lortzen duen bikaintasun epikoa.\nTurrak moral anbiguoa dauka: zalduneriazko inperatiboak etengabean nahasten dira garaitu behar hutsaren espirituari egiten zaizkion dei basatiekin. Enpirismoaren premien eta nekabidearen laudamenen artean hautatzen ez dakien edo nahi ez duen morala dugu. Txirrindulari baten sakrifizioa bere taldearen garaipenean, berak berberak egina edo arbitroren batek inposatua (zuzendari teknikoak), beti da goraipatua, baina hala berean eztabaidatua ere. Sakrifizioa handia dugu, noblea dugu, talde kirol jardunaren betetasun moralaren lekukoa zaigu, haren justifikazio nagusia da; baina Turraren legenda osoak ezinbestekoa duen beste balio bat dauka kontrakarrean: errealismoa. Sentimenduak ez dauka lekurik Turrean, horixe da espektakuluaren interesa pizten duen legea. Zalduneriazko morala asturuaren antolatzeko arriskua bezala hartzen dugu hemen; Turrak uko egiten dio borrokaren halabehar huts eta basatiaren nagusitzea eragotz lezakeela iduri lukeen orori. Zotzak ez dira atera, Turra nortasunen talkada dugu, batbederaren moralaren premian da, biziaren aldeko borroka bakartiarena: kazetarien kinka eta kezka, Turrari jakin ezineko etorkizun bat antolatzea da: 1955eko Tur osoan barrena protestatu dute Bobetek segurki irabaziko zuelako uste nagusiaren aurka. Baina Turra kirola ere badugu, kolektibitatearen morala du eskatzen. Kontrakar hau dugu, egia esan inoiz konpondu gabea, legenda behartzen duena beti sakrifizioa eztabaidatzera eta esplikatzera, bere euskarria den moral eskuzabala gogora ekartzera. Balio sentimentala bezala hartzen dugulako behar izaten du sakrifizioak behin eta berriz justifika dezagun.\nZuzendari teknikoak ezinbesteko rola jokatzen du honetan: xedearen eta ahalen, kontzientziaren eta pragmatismoaren arteko lotura bermatzen du; gaizkiaren errealitatea eta haren beharra urradura bakarrean batzen dituen elementu dialektikoa dugu: Marcel Bidot espezialista da Cornelius baten egoerotan, non talde berean sakrifikatu behar den txirrindulari bat bestearen orde, eta zenbaitetan, are tragikoagoa, anaia bat bestearen orde (Jean Bobet Louison Bobeten orde). Funtsean, Bidotek ez du bizirik maila intelektualeko premia baten irudi erreal bezala baizik, eta gisa honetan, berez alderdikoia dugun unibertso batean independentea den pertsonifikazio bat behar delako. Egitekoa ongi banatua dugu: hamar txirrindulariren multzoko garun huts bat behar da, ez rol pribilegiatu bat izatearren, guztiz funtzionala baita hemen inteligentzia, bere lana lehiaren alde estrategikoa erakustea besterik ez da: Marcel Bidot, beraz, analista zehatzarena jotzera mugatzen da, gogoeta egitea da bere rola.\nNoiztenka, txirrindulariren batek bere gain hartzen du garun zama: Louison Bobeten adibidea dugu hain zuzen, eta honek ematen dio daukan «rol» horren berezia. Oro har txirrindularien ahalmen estrategikoa ahula izaten da, ez du gainditzen zenbait finta zabarren artea (Kubler komedia antzezten aurkaria tronpatzearren). Bobeten kasuan, munstro bihurtzen duen rolen ezbanatze horrek ospe anbiguoa sortzen du, Coppi batena edo Koblet batena baino zatiaz uherragoa: Bobetek sobera pentsatzen du, irabazlea da, ez da jokalaria.\nInteligentziak sakrifizioaren moral hutsaren eta arrakastaren lege gogorraren artean egiten duen gogoeta hau ordena mental konposatu baten itzulpena da, utopikoa eta errealista batera, arrunt antzinako etika feudal edo tragiko baten aztarrenez eta lehia totalari dagokion munduaren exijentzia berriez egina. Anbiguotasun honetan bermatzen da Turraren funtsezko esangura: zurigarri bien, zurigarri idealistaren eta zurigarri errealistaren nahaste burutsuak zilegitasuna ematen dio legendari gure epopeia handiaren determinismo ekonomikoak oihal ohoragarri eta kitzikagarri batez osoki estaltzeko.\nBaina edozein delarik sakrifizioaren anbiguotasuna, argitasunaren ordena bat ezartzen du azkenik ostera, legendak, etengabe, aldarte psikologiko huts batera daraman heinean. Turra askatasunaren aldigaiztotik salbatzen duena, izaera nahasien esentzien mundua izatea da, definizioz. Erakutsi dut muin hauek hor daudela, txirrindulariaren izena balio eterno baten gordegia egonkorra bihurtzen duen nominalismo soberano bati esker (Colleto, dotorezia; Geminiani, erregulartasuna; Lauredi, saldukeria, e.a.). Esentzia ziurren gatazka ziurreza dugu Turra; muinok harremanetan jartzen dituzte bata bestearen ondotik naturak, ohiturak, literaturak eta araudiek: atomoak iduri, elkar ukitu, elkar jo, elkar baztertu egiten dute, eta joko honetarik sortzen da epopeia. Txirrindularien nortasun lexiko bat eskaintzen dut, balio semantiko ziurra hartu dutenena bederen; fidantzia egiten ahal diogu tipologia honi, egonkorra da, muinez ari gara noski, esentziez. Komedia klasikoetan eta partikularzki commedia dell'arten bezala, baina guztiz bestelako eraikuntza ordena baten arabera (iraupen komikoa gatazka antzerki batena izaten jarraitzen du, Turraren iraupena, aldiz, nobelak behar duen kontaketarena delarik), esan genezake giza harremanen kordokadura batetik sortzen dela hemen espektakulua: aldaera posible guztietan jotzen dute esentziek elkar.\nUste dut Turra dela inoiz kausitu dugun mito total baten, beraz, mito anbiguo baten eredurik onena; Turra orozbat dugu espresioko mitoa eta proiekzioko mitoa, errealista eta utopikoa aldi berean. Frantsesak mintzatzera eman eta liberatu egiten ditu Turrak fabula bakan baten medioz, non engainu tradizionalak (esentzien psikologia, borrokaren morala, elementen eta indarren magiakeria, goigizonen eta morroien hierarkia) interes positiboko formekin nahasten diren, gizakiaren, gizakien eta Naturaren arteko harremanen argitasun totaleko espektakuloaz berradiskidetzea tematsu bilatzen duen mundu baten irudi utopikoarekin. Turrean kutsatua dagoena oinarria da, asmo ekonomikoak, probaren azken buruko mozkina, zurigarri ideologikoen sorgailu. Honek ez du eragozten Turra egitada nazional liluragarria izatea epopeiak Historiaren une hauskor hori adierazten duen heinean, alegia, baldar bada baldar, tronpatua, ipuin zikinetan barrena, gizakiak bere gisara apailatzen duenean halarik ere egokitze perfektu bat bere buruaren, komunitatearen eta unibertsoaren artean.\nTXIRRINDULARIEN LEXIKOA (1955)\nLuisonen doblea Luisonen negatiboa ere bada; Turraren biktima handia dugu. Anaia nagusiari zor dio bere buruaren sakrifizio osoa, «anaitasunez». Txirrindulari honek, atertu gabe desmoralizatua, ahultasun larri bat dauka: pentsatu egiten du. Intelektual diplomatuaren kalitateak (ingeleseko irakaslea da eta betaurreko handiak daramatza) argitasun suntsigarri batera lotzen du: analizatu egiten du bere mintasuna eta introspekzio honetan galdu egiten du anaiak baino gihar hobeagokoa izatearen abantaila. Zoritxarreko bat dugu, zeren konplikatua.\nBobet heroi prometeikoa dugu; borrokalariaren aiurri ederra dauka, antolaketaren sen zorrotza, kalkulatzailea da, irabaztea du jomuga errealki. Bere gaitza, garuntasun kimu bat (anaiak baino apalago, ez baita batxilerra besterik); ezinegonaren, harrotasun zaurituaren berri dauka: gozakaitza da, behazuna du. Bakartasun astun bati egin behar izan dio buru 1955ean: Koblet eta Coppi gabe, haien mamuekin borrokatu beharrez, aurkari garbirik gabe, indartsu eta bakar, oro zitzaion mehatxu, lanjerra nonahitik sor zitekeen («Coppi bezalakoak, Koblet bezalakoak behar nituzke, sobera gogorra da faborito bakarra izatea»). Hagitz txirrindulari mota berezia eskaini digu bobetismoak, indarrarekin batera doakio horrelakoari barnetasun analitiko eta kalkulatzailea.\nGorantz datorren belaunaldi gaztearen sinboloa. Jakin izan du nagusiagoei aztoramendu apur bat ematen. Ibildun zoragarria, beti berritzen zaio oldarkortasuna.\nTurreko txirrindularirik dotoreena.\nHeroi perfektua. Bizikletaren gainean, dohain guztien jabe. Beldurgarrizko mamua.\nEsker txarreko atezaina, baina baliosa. Zerbitzari sutsua Frantziaren koloreen kausan eta, honenbestez, barkatu egiten zaio gurpil milikatzailea, presozain zekena izatea.\nIbildun bakartia, batavar isila.\nMendiaren goiaingeru berria. Efebo axolagabe, kerubin argal, bizarbako mutiko, lirain eta ozar, nerabe genial, Turreko Rimbaud dugu. Aldizka, jainko batek habitatzen du Gaul; bere naturaz goitiko dohainek mehatxu misteriotsu batez astuntzen dituzte orduan aurkariak. Gauli eskaini dioten opari dibinoa arintasuna da: horri esker, hegaldatzea eta airean planatzea (indarrik egin behar ezaren misterioa), Gaulek badu txoriz edo hegazkinez (Alpeetako tontorretan pausatzen da dotore, eta helizeak iduri itzulikatzen ditu pedalak). Baina noiztenka jainkoak utzi ere egiten du, «harrigarriro hutsa» bihurtzen zaio orduan behakoa. Airea edo ura garaitzeko ahala duten izaki mitiko guztiak bezala, Gaul, lurrean, trauskil bihurtzen da, indarge; dohain dibinoa traba zaio («Nik ezin dut laster egin mendian besterik. Eta maldan goiti bakarrik. Maldan beheiti moldakaitza naiz, edo arinegia, ausaz»).\nGeminiani (Raf edo Gem izendatua)\nMotor baten erregulartasun leial eta motzarekin egiten du laster. Mendizale zintzoa baina garrik gabea. Zoritxarrekoa eta atsegina. Solasturia.\nHassenforder (Hassen Magnifikoa edo Hassen Kortsarioa izendatua)\nTxirrindulari borrokaria eta harroa («Bobet bana daukat nik hanketan»). Borrokan besterik ez dakien gerlari suharra dugu, inoiz ez du itxurarik eginen.\nPedalkari xarmanta, oro zaio haizu, baita ahaleginak ez kalkulatzea ere. Anti-Bobet bat dugu, eta bertan ez egonik ere, itzal beldurgarria zaio, Coppi bezala, Bobeti berari.\nKubler (Ferdi edo Adziwileko Arranoa izendatua)\nAngeludun, baldar, idor eta mainontzi, galbanikoen alorrekoa dugu Kubler. Artifizialtasunaren susmoa hartzen zaio batzuetan bere jumpari (drogatu egiten ote?). Tragediante-komendiantea (bestek ikusten duelarik egiten du bakarrik eztul eta herren). Suitzar aleman gisa, Kublerrek petit-negre hitz egiteko eskubidea eta eginbidea du, Balzacen teutoiak eta Segurreko Kondesaren atzerritarrek bezala («Zoritxarra Ferdik. Gem beti Ferdiren atzetik. Ferdik ezin ihesi»).\nEtoia dugu, 55eko Turreko madarikatua. Egoera honek erraztu dio deblauki sadiko jokatzea: Bobet nekarazi nahi izan du haren gurpilaren ondoko izaina bihurturik. Abandonatu beharra izan du: zigor bat ote? Gisa guztiez, abisu bat noski.\nHondar kilometroko gizona.\nEztia, estoikoa, jendekina. Ibildun gogorra gaitzean, nola-halakoa performantzietan. Bobeten Gregarius. Corneliusen hauta beharra: immolatu egin behar ote dugu? Ereduzko sakrifizioa, zeren injustua eta ezinbestekoa.


▷ Zer gastu dakar etxebizitza bat erosteak?\nEgia bada ere aurreko urteetan bizi izan genuen krisialdi hartan jada ez gaudela, oso komeni da kalkulagailua eskura edukitzea etxebizitza bat egiaz ordain dezakegun egiazta dezagun, iraganean hartutako erabaki txar askoren ondorioak berriz pairatuko ez baditugu.\nHigiezinen merkatuko analista batzuek biderketa txiki bat egitea aholkatzen dute etxebizitza erostera zer zenbateko bideratu beharko dugun jakite aldera. Aski izango da bider lau egitea urtean dituzun diru-sarrera guztiak. Horrez gain, beste batzuen iritziz, 6 edo 7 urteko lansariak ere eduki behar dira erosketa inolako arazorik gabe egin ahal izateko.\nHalaber, kontuan hartu beharra dago gastuak aldatuko direla erosten duzun etxebizitza nolakoa den; adibidez, ez ditugu zerga berak ordaindu beharko erositakoa etxebizitza berria edo bigarren eskukoa den. Oro har, esan dezagun etxebizitza bat erosteak eragindako gastu gehigarriak, guztira, haren balioaren % 10 eta 15 ingurukoak izaten direla; hori erreferentzia gisa erabil dezakegu, gutxi gorabehera jakin dezagun zehazki zenbateko dirua eduki beharko genukeen, inolako eragozpenik izan ez dezagun.\nEtxebizitza erosteak sortutako gastuak\nBaliteke pentsatzea hipoteka dela zorrotz ordaindu beharko duzun gastu handi samar bakarra, oker zaude, ordea; badira beste gastu eta zerga batzuk, jabe guztiek etxebizitza erosten dutenean ordaindu beharrekoak. Baina ez arduratu, etxebizitza eskuratzeak sortzen dituen pasibo guztiak jakinaraziko dizkizugu zerrenda eguneratu batean. Gogoan izan nahitaez bete beharrekoak direla, agintariekin arazorik ez izateko, eta horren ondorioz egoera kaltegarririk izan ez dezazun. Gastuen artean honako hauek daude:\nNotariotzari eta erregistroari buruzko gastuak\nEz du axola erosten duzun etxebizitza guztiz berria edo bigarren eskukoa den, notarioei ordaintzen zaizkien lansariak, arantzelak deritzonak, Estatuak ezarritako betebehar bat dira, eta bete beharrekoa, beraz. Funtzionario horiek guztiek zenbateko bera kobratuko dute higiezinaren balioaren arabera; adibidez, etxebizitza batek 250.000 euroko balioa badu, 800 euro inguru ordaindu beharko dira salerosketako eskritura publikoa egilesteko.\nNotarioak sinatutako eskritura horiek erregistratu behar dira, eta horrek diruzko kostua eduki badauka; lansariak dagokion legean ezarrita badaude ere, horien zenbatekoa etxebizitzaren balioaren araberakoa izango da, baina gehienetan 400 eta 650 euro bitartean izaten da.\nNolanahi ere, gastuak aldatu egingo dira hipotekarekin eskuratuz gero, bereziki banku-erakunde gehienek administrazio-gastu horien ardura beren gain hartzen dutelako; horrenbestez, bezeroak ez ditu bere gain hartu beharko, baina eragina izango du horrek hipotekaren balioaren zenbatekoan, eta komisio edo interes gehiago kobratuko ditu bankuak. Banku guztiek ez dute jokabide bera, ordea; zenbaitek % 100 hartzen dute beren gain, beste batzuek zati bat soilik, eta bakan batzuek ez dute deus ere beren gain hartzen.\nGestoria, aukerako gastu\nErakunde profesional bat nahitaez kontratatu beharrik ez dago salmenta egiteko, eroslearen erabakiaren mende dago guztiz, beraz, haietako bat kontratatzea edo ez. Baten batek ez baleki ere, zergak ordaintzeko eta bestelako egintzak gauzatzeko izapide guztiak egiteaz arduratuko dira erakunde horiek. Estatuaren erregulaziorik ez duten profesionalak izanik, ez dute tarifa zehatzik; oro har, hipotekapeko etxebizitza erostean kontratatu ohi dira.\nHorrelakoetan, bankua arduratuko da erakundea kontratatzeaz, eta funtsen hornidura esango zaio horri; izapide guztiak egindakoan kudeatzaileak eginiko jarduketa guztietatik soberan gelditutako dirua itzuliko zaio hipotekadunari, eta eman egingo zaizkio banku-erakundeak bere gain hartzen ez dituen fakturak, eskriturak.\nEtxebizitzaren balioak zein berria edo erabilia izateak eragingo dute honetan. Balioarekin lotuta, BEZa ordaindu beharko da; gaur egun % 10 da, hau da, etxebizitza batek 300.000 euroko balioa badu zerga horrengatik 30.000 euro ordaindu beharko dira guztira. Eta BEZa ere ordaindu beharko da etxebizitza publikoaren kasuan, baina horrelakoetan % 4koa izango da. Gainera, Egintza Juridiko eta Dokumentatuen gaineko Zerga edo EJDZ ere ordaindu behar da; autonomia-erkidego bakoitzak zehazten du zerga hori, eta erosketa-prezioaren % 0,5 eta 1,5 bitartean izaten da.\nEtxebizitza erabilien kasuan Ondare Eskualdaketen gaineko Zerga izeneko tributua dago (OEZ); etxebizitza erosteko prezioaren eta higiezina dagoen autonomia-erkidegoaren barruan ezarritako ehunekoaren araberakoa izango da haren zenbatekoa, jakina. Oro har, tasa horiek % 6 eta 10 bitartean izaten dira.\nZalantzarik baduzu, adierazi iruzkinen atalean. Gainera, artikulu hau sare sozialetan partekatzeko gonbita egiten dizugu.\nZer egin bizilagun batek zarata handia egiten badu? Zein eskubide ditu maizter batek jabeen bileretan?


Ezker Iraultzailea - Gaur egungo hizkuntza gutxituen arazoa, kapitalismoaren ondorio (II)\nTeknologia aurreratuak, ikasteko baliabide ugari… dauden garai honetan, hizkuntza asko dira zapaldurik, galtzeko arriskuan daudenak. J. A. Artzek behin esan zuen hizkuntza bat ez zela galtzen ez dakitenek ikasten ez dutelako, dakitenek hitz egiten ez dutelako baizik. Hortxe dago arazoa: dakitenek hitz egin nahi badute ere (nazio zapalduetako hizkuntza gutxituen kasuan) oztopoak aurki ditzakete, esaterako, administrazio publikoan bere hizkuntzan hitz egiteko, edota telebistan ere kate gutxi aurki daitezke hizkuntza gutxitu horretan. Antzekoa gertatzen da liburu eta beste hainbat gauzekin.\nBestalde, atzerritarren kasuan, Euskal Herrira mugaturik, gehienek ez dute Euskara ikasten, zergatik? Alperrak direlako? Ez. Kasu askotan, denborarik ere ez dutelako gertatzen da hori. Hona ez dira hizkuntzak ikastera etortzen, bizi baldintza hobeago batzuen eta lanaren bila baizik, asko lan baldintza gogorretan ari dira lanean ordea, ordu asko sartzen dituztelarik. Gogoratu behar dugu gainera migrazioaren fenomenoa kapitalismoaren beste ondorio zuzen bat dela, jendea ez dela beste herrialde batzuetara lan bila joaten kapritxoz, baizik eta bere lurraldean kapitalismoak ezarri dituen baldintza gogorretatik ihesi doala zerbait hobea aurkitzeko helburuarekin.\nBizi duin baten bila Euskal Herrira datozen guzti horientzat ez da batere erraza euskaraz ikastea, zailtasunak besterik ez dituzte topatzen gure hizkuntza ikasi nahi badute ere. Lanetik etxeratzean ez dira beste hizkuntza bat ikasten hasten gaztelerarekin moldatzen badira, gainera denborarik ere ez dute horretarako dituzten lan baldintza eta abarren ondorioz. Euskararen aldeko benetako apustua egin nahi bada beharrezko deritzogu etorkinei eta euskara ikasi nahi duen orori euskara ikasteko baliabide guztiak doainik eskaintzea eta ikastaroetara joan daitezen erraztasun guztiak bilatzea.\nPNV ETA EUSKARA\nEuskal burgesiak eta hau ordezkatzen duen PNVk ahal duen guztia egiten duela esango du hizkuntzak bizirik jarrai dezan, baina gauza jakina da burgesiak hizkuntzarekiko duen interesa bere patrika hasten den tokian amaitzen dela. Errentagarriagoa (edota merkeagoa) bazaio nazio zapaltzaileko hizkuntza erabiltzea halaxe egingo du. Bost axola dio bertako hizkuntzaren egoera zein den, ardura pixka bat erakusten hasten bada, ziur izan botoak lortzeko eta bere irudia zaintzeko egiten duela. Euskara indartzea eta bultzatzea negozio errentagarria izango balitz PNV izango litzateke euskararen bultzatzaile handiena, baina hau ez da kasua ordea.\nZergatik ez dute euskal burgesiak eta PNVk euskararen alde benetako lana egiten? Beren interes ekonomikoengatik. Zein da hizkuntza zapalduek duten arazoaren eragilea? Indarrean dagoen sistema kapitalista, PNVk defendatzen duen sistema ekonomikoa. Kapitalismoaren ezaugarri nagusia zapalkuntza da. Burgesak langilea zapaltzen duen modu berean estatu kapitalistak eta honen aliatuak diren nazio zapalduetako burgesiak nazio txikiagoak zapaltzen ditu, bertako kultura, hizkuntza… desagertzeko arriskuan jarriz. Kapitalismoa oztopo bat da hizkuntzaren eta kulturen garapenerako eta horregatik da beharrezko sistema honekin amaitzea euskara eta gainontzeko hizkuntza gutxituak gal ez daitezen. Errekurtso ekonomikoak gutxiengo baten kontrolpean dauden bitartean hizkuntza gutxituak heriotzetik gertu ibil daitezke eta garapenetik hurrun.\nKapitalismoak langileen bizitzeko baliabideez gain kultura ere lapurtu digu. Kapitalistek edozein arlotan negozioak bilatzen dituzte eta kultura gaur egun jasaten ari den krisiaren erantzule zuzenak dira. Produkzio-etxe handiek dute kulturaren arlo ezberdinetan produzitzen denaren monopolioa eta ondorioz bertatik ateratzen den produktuak irensteko erreza, ezer kontatzen ez duena, hilabete baino gehiago iraungo ez duena... izan beharra dauka. Diskoak, liburuak, filmak etab. fabriketan pieza mekanikoak bezala produzitzen dira, enpresa interesen menpe daude.\nHizkuntzarekin gauza bera gertatzen da, euskara ikasteko eskaintza publikoa oso kaskarra da. Eskaria geroz eta handiagoa den arren alde guztietatik oztopoak jasaten ditu, UPNren Nafarroako gobernua (kapitalisten gobernua) da horren adibide gordinena. Burgesia euskaldunak diru publikoa enpresa pribatuetara zuzentzen du eta sektore publikoaren pribatizazioari ekiten dio etengabe, bere interes ekonomikoak defendatzeagatik hizkuntza ere arriskuan jarriz. Hau da bere politika, honekin ikusten da noraino defendatzen duen bertako kultura eta hizkuntza klase kapitalistak.\nLangile eta ikasleok ordea hezkuntza publiko osatu bat eskatzen dugu eta nola ez euskara ikasi nahi duen guztientzat doako klaseak, ordutegi malguarekin eta kalitatezko hezkuntzarekin. Leninek berak esan zuen hizkuntza gutxitu bat ikasten ari den langileak ikasten igarotzen dituen ordu horiek lan orduak balira bezala kobratu beharko lituzkeela eta hizkuntza gutxituan hitz egiten dakien langileak ere gehiago kobratu beharko lukeela ez dakiena baino kualifikatuago dagoelako.\nEuskal Herrian maiz borrokatu da euskararen ofizialtasuna lortzeko zazpi herrialdeetan. Egia da, ofizialtasunarekin euskararen statusa hobetzen dela baina honek ez dio euskarari behin betiko konponbidea ekarriko. Euskal Autonomia Erkidegoan eta Nafarroako hegoaldean euskara ofiziala da, baina euskararen egoera larria da hainbat lekutan. Sistema kapitalistan hizkuntza baten ofizialtasunak ez du inondik inora honen etorkizuna bermatzen. Euskal Herria independiente kapitalista batean ere euskara ez litzateke salbu egongo. Hau ulertzeko adibiderik onenetakoa Hego Irlandaren kasua da. Nahiz eta independentzia formala lortu zuen, bertako hizkuntzaren egoera oso txarra da, Euskarak gaur duena baino okerragoa. Britainia Handiko eta Irlandako kapitalistek agintzen dute Hego Irlandan ere eta hori da gaelikoaren larritasunaren arrazoia.\nGainera Estatu espainiar eta frantsesak ere ez dio laguntzarik ematen euskarari eta ezta emango ere, nahiz eta espainiar konstituzioak euskara koofialtzat hartzen duen. Frantziako konstituzioak, ordea, ez du euskara onartzen eta ez die iparraldeko ikastolei laguntzarik ematen. Gaur egun ditugun Espainia eta Frantzia bezalako estatuak bere sorreratik merkatu ekonomiko baten interesen arabera trazaturiko lurraldeak dira, bertan dauden nazio eta hizkuntza desberdinak kontutan hartu gabe.\nErdi aroan feudo txikien sistema pixkanaka zabaltzen joan zen produkzio bideen garapenarekin batera, hala ere merkatari batek (gaur egungo burgesen aitzindariak) X km egiteko feudo bakoitzeko X arantzel pagatu behar zituen bakoitza sistema metriko eta moneta ezberdinekin. Hona beraz burgesia jaio berriak zuen ezinbesteko beharra botere politikoa hartu eta ahal zuen merkatu bateratu eta handiena sortzeko. Liberalismoaren ideologia sortu zen iraultza burgesaren zerbitzura. Estatu espainiarreko eta frantziarreko kapitalistentzat bi estatu hauek merkatu ekonomikoak besterik ez dira. Merkatu ekonomiko horien defentsa da beren helburu nagusia eta arrazoi horregatik ez dute onartzen adibidez autodeterminazio eskubidea. Ez dute pribilegioak galtzeko asmorik, ez dute nazio zapalduen kultura eta hizkuntza bultzatzeko helbururik, guztiz kontrako heuren interes ekonomikoak defendatzearren.\nEuskarak iraultza sozialistaren beharra du arnasa hartzeko eta kapitalismoaren krisiari amaiera emateko. Hemen dugu, marxismoaren egiatasunaren beste adibide bat. Hizkuntza gutxituak desagertuko ez diren gizarte sozialista bat eraiki beharra dago, ekonomia planifikatu batekin, non edonork edonon edozein hizkuntza ikas dezakeen, non zapalkuntza, estatu zapaltzailea, zapaltzaileak… iraganeko zabor ontzian geratuko diren.


Free chat Aileu. Ausazko arrotz doan txateatu berehala Aileu tik.\nFree chat Aileu\nOngi etorri Chatroulette AileuEdozein lekutan, munduko pertsona aleatory bat konektatzeko. Chatroulette Aileu dezakezu honako aukeren artean aukeratu:- Guztiak pertsona mota Aileu doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nAileu hirien zerrenda:


Irekia Eusko Jaurlaritza - Gobierno Vasco :: EHAA xedapena 201600110\nGaiak: LAGUNTZAK; IKERKETA ZIENTIFIKOA; BERRIZTAPEN TEKNOLOGIKOA; EUSKAL SARE TEKNOLOGIKOA; DEIALDIA\nHurrenkenaren zenbakia: 201600110\nEuskal erakundeek ikerkuntzaren eta berrikuntzaren aldeko apustua egin izan dute, betiere enpresen hobekuntza lehiakorrari eta ongizate nahiz aberastasun ekonomikoaren eta sozialaren sorkuntzari laguntzeko ikuspegiarekin. Estrategia horren ondorioz, Zientzia, Teknologia eta Berrikuntzaren Euskal Sarea eraiki da, eta sare horri esker, Euskadi Europar Batasuneko goi-mailako berrikuntzako eskualdeen taldean dago.\nSistema honen gune nagusia Zientzia, Teknologia eta Berrikuntzaren Euskal Sareko eragileek osatzen dute, eta sare horren araudia ekainaren 23ko 109/2015 Dekretuan dago jasota.\nNolanahi ere, azken hamarkadan, aldaketa ugari gertatu dira gure inguruan, hala nola: Europako estrategia berriaren definizioa (Europa 2020), hazkunde zentzudunago, jasangarriago eta integratzaileagoa lortzeko ezarria; RIS3 kontzeptuaren garapena, hau da, «espezializazio adimenduna lortzeko ikerketa- eta berrikuntza-estrategia», eta Horizon 2020 finantza-tresna martxan jartzea, hau da, I+G+b-ren aldeko Europako programa.\nHorregatik guztiagatik (Euskal Politika Zientifiko Teknologikoak lortutako heldutasunagatik) Eusko Jaurlaritzak gure enpresei eta eragileei erronka berriei aurre egiten eta abantaila lehiakor iraunkorrak eraikitzen lagunduko dien estrategia bat sustatzen du. Etorkizuneko etapa berri bat sustatzeko apustua egitea da. Gainera, 2020ko Zientzia, Teknologia eta Berrikuntzaren Planean horrela dago jasota.\nZientzia, Teknologia eta Berrikuntzaren Euskal Sarea egokitzea, antolatzea eta eguneratzea da estrategia berri hori zabaltzeko palanka nagusietako bat. Prozesu horren helburua, jasotako esperientzian oinarrituta, eragile bakoitzaren helburuak eta posizionamendua definitzea da, I+G+bko balio-kateko espezializazioaren, bikaintasunaren eta egoeraren arabera. Hori guztia Zientzia, Teknologia eta Berrikuntzaren Euskal Sareko eragileen emaitzetako efizientzia eta orientazioa handitzeko eta EAEko produkzio-sareari eta sare sozialari egin diezaiokeen ekarpena hobetzeko helburuarekin, lankidetzaren eta osagarritasunaren bidez.\nAdierazitako guztiaren emaitza gisa, laguntza-programa berri bat arautu zen, Zientzia, Teknologia eta Berrikuntzako Euskal Sareko eragileek gehienbat elkarlanean garatzen duten funtsezko ikerketa eta industria-ikerketa aldezteko. Programa horrek Zientzia eta Teknologiako Estrategia berria, ZTBP 2020 planean ezarritakoa, garatzen eta hedatzen lagundu behar du, bai eta ezarritako helburuak lortu eta Berrikuntzako Euskal Sistema sendotu ere.\nElkartek izeneko programa hau 2015ean abiarazi zen lehendabizikoz, eta I+G+b arloko estatu-laguntzei buruzko EB Europar Batasunaren araudian aldaketak egokitu ziren, 2014ko uztailaren 1etik aurrera honako hauek jarri baitziren indarrean: Ikerketa eta Garapenaren arloko estatu-laguntzei buruzko esparru berria (2014-06-27ko AO, C 198) – aurrerantzean, I+G+bren Erkidegoko Esparrua– eta 2014ko ekainaren 17ko 651/2014 (EB) Erregelamendua –aurrerantzean, Salbuespenen 651/2014 Erregelamendu Orokorra–, Zenbait laguntza-kategoria barne-merkatuarekin bateragarritzat jotzen dituena Itunaren 107. eta 108. artikuluak aplikatzearen ondorioz (2014-06-26ko AO, L 187).\nEdonola ere, Elkartek programaren 2016ko ediziorako hainbat aldaketa txertatu dituzte, bai erreferentziako Europako araudiari dagokionez (salbuesteko 651/2014 zenbakidun erregelamendu orokorrari men eginez, estatu-laguntza bezala hartuko da kontuan erabat, eta, hortaz, pizgarri bezala jarduteko diruz laguntzeko moduko proiektu-tipologia guztiek bete beharrekoa izango da), bai diruz laguntzeko jarduera eta proiektuek bete beharreko ezaugarriei dagokienez.\nZientzia, Teknologia eta Berrikuntzaren Planean zehaztutako estrategiara hobeto egokitzeko, araudia moldatzeko hainbat aldaketa gomendatzen dira. Halaxe erakutsi du Elkartek programaren 2015eko edizioan metatutako esperientziak, baina baita Zientzia, Teknologia eta Berrikuntzaren Euskal Sarearen osaera arautzeari eta eguneratzeari buruzko ekainaren 23ko 109/2015 Dekretua argitaratu izanak, eta Jaurlaritzaren Ekonomiaren Garapen eta Lehiakortasun Saila, Hezkuntza, Hizkuntza Politika eta Kultura Saila eta Osasun Saila egiten ari diren eragileen berrakreditatze-prozesuak ere (SPRI eta Innobasque lagun dituztela).\nArtikulu bakarra.– Elkartek Programa arautzeko oinarriak onartzea, I. eranskinean jasotzen diren eran, 2016ko ekitaldiko deialdiari dagokionez. Programa horren bidez, arlo estrategikoetan elkarlaneko ikerketa sustatzeko laguntzak ematen dira.\nProzeduraren arloan agindu honetan aurreikusi gabekoari dagokionez, aplikagarria izango da azaroaren 26ko 30/1992 Legea, Herri Administrazioen Araubide Juridikoari eta Administrazio Prozedura Erkideari buruzkoa.\nELKARTEK PROGRAMA ARAUTZEKO OINARRIAK\nAgindu honen xedea honako laguntza hauek arautzea da: Zientzia, Teknologia eta Berrikuntzako Euskal Sarea osatzen duten ikerketa, garapen eta berrikuntzako erakundeek egindako Elkarlaneko Ikerketa sustatzeko laguntzak (ELKARTEK Programa), Euskadiko 2020rako Zientzia, Teknologia eta Berrikuntza Planean jasotako espezializazio-esparruetan jasota dagoen bezala.\nAgindu honi Europako Batzordearen 651/2014 Erregelamenduaren 25. artikuluan ezarritakoa aplikatuko zaio. 651/2014 Erregelamenduaren bidez, zenbait laguntza-kategoria barne-merkatuarekin bateragarri deklaratzen dira Itunaren 107. eta 108. artikuluak aplikatuz (2014-06-26ko EBAO, L 187).\nAurreko artikuluan zehaztutakoa bete dadin erabiliko diren baliabide ekonomikoak –zehazki, 24.000.000 euro– Euskal Autonomia Erkidegoko Aurrekontu Orokorretan horretarako ezarritako aurrekontu-kredituetatik aterako dira. Aurrekontuko ekitaldiaren barruan, eman beharreko laguntzen zenbateko osoak ezin izango du gainditu aurrekontuetan izendatuta dagoena, ezta, indarrean dagoen legeriaren arabera aurrekontuaren aldaketak onartzen badira, eguneratze horien ondorioz sortzen den zenbatekoa ere.\n4.2 artikuluan aipatzen diren proiektuak finantzatzeko, deialdiaren diru-zuzkidura osoaren % 25 erabiliko da gehienez, eta 4.3 artikuluko ekintzak finantzatzeko, berriz, % 10, gehienez ere. Proiektu eta ekintza horietarako laguntzak esleitu ondoren gehieneko diru-zenbatekoak agortzen ez badira, soberakina 4.1 artikuluan bildutako proiektuak finantzatzeko erabiliko da.\n1.– Zientzia, Teknologia eta Berrikuntzako Euskal Sarea osatzen duten eragile zientifiko-teknologikoak izan daitezke agindu honetako laguntzen onuradun, betiere horretarako akreditatuta badaude ekainaren 23ko 109/2015 Dekretuan, haren xedapen iragankorretan edo hura ordezkatzen duen araudian ezarritakoarekin bat etorriz (109/2015 Dekretuaren bidez, Zientzia, Teknologia eta Berrikuntzako Euskal Sarearen osaera arautu eta eguneratzen da).\n3.– Zerga-betebeharrak eta Gizarte Segurantzarekikoak egunean izan behar dituzte erakunde onuradunek, gai horretan indarrean dagoen legeriak xedatutakoarekin bat etorriz.\n4.– Erakunde onuradunek, era berean, nortasun juridiko propioa eta jarduteko gaitasun nahikoa izan behar dute, eta ez dira desgaituta egongo diru-laguntza publikoak eskuratzeko edo Euskal Autonomia Erkidegoko Administrazioarekin edo beste ente publikoekin kontratuak izenpetzeko. Zenbait ikerketa-unitateren kasuan –alegia, Euskal Herriko Unibertsitateko ikerketa-zentro, -institutu, -departamendu, -sekzio edo beste ikerketa-unitate batzuen kasuan, Osakidetzako ikerketa eta garapeneko unitateen kasuan, eta forma juridiko propioa ez duten eta zentro sanitario pribatuetan integratuta dauden ikerketa eta garapeneko unitate sanitarioen kasuan–, onuradun izango dira ikerketa-unitate horiek euren baitan hartzen dituzten erakundeak, baldin eta nortasun juridiko propioa badute.\n5.– Erakunde onuradunei diru-laguntzak eta laguntzak eman eta, hala dagokionean, ordaintzeko, ezinbestekoa izango da Euskal Autonomia Erkidegoko Administrazio Orokorrak eta haren erakunde autonomoek emandako izaera bereko laguntzen edo diru-laguntzen esparruan hasi den eta oraindik tramitazioan dagoen edozein itzulketa- edo zigor-prozedura amaitzea.\n6.– Krisialdian dauden enpresak, betiere Krisialdian dauden enpresen salbatzeko eta berregituratzeko estatu-laguntzei buruzko Jarraibideetan xedatutakoarekin bat etorriz (2014-07-31ko AO, C 249).\n4. artikulua.– Diruz laguntzeko moduko proiektuak.\n1.– Lankidetzan egindako oinarrizko ikerketa-proiektuak:\na) Elkarlaneko ikerketa-proiektutzat hartuko dira Zientzia, Teknologia eta Berrikuntzako Euskal Sareko (ZTBES) eragileek elkarlanean egindako funtsezko ikerketa-proiektuak, zenbait arlotan ezagutza handitze aldera egindakoak, Zientzia, Teknologia eta Berrikuntza Euskadi 2020 Planaren eta Espezializazio Adimentsuko Estrategiaren (RIS3) espezializazio-esparruen parte diren honako arlo hauetan:\nb) Manufaktura aurreratua.\nc) Biozientziak eta osasuna.\nAgindu honi dagokionez, Europako Batzordearen 651/2014 Erregelamenduaren 25. artikuluan ezarritakoaren arabera ulertuko da oinarrizko ikerketa. 651/2014 Erregelamenduaren bidez, zenbait laguntza-kategoria barne-merkatuarekin bateragarri deklaratzen dira Itunaren 107. eta 108. artikuluak aplikatuz (2014-06-26ko EBAO, L 187).\nb) Elkarlaneko ikerketa-proiektuak urte anitzekoak izango dira, eta ZTBESko hainbat eragilek lankidetzan eginak izan beharko dira; eragile horiek, bestalde, Zientzia, Teknologia eta Berrikuntzako Euskal Sareko hiru eragile-mota ordezkatu beharko dituzte gutxienez, eta akreditatuta egon beharko dute ekainaren 23ko 109/2015 Dekretuari eta haren xedapen iragankorrei edo hura ordezkatzen duen araudiari jarraituz (109/2015 Dekretua, Zientzia, Teknologia eta Berrikuntzako Euskal Sarearen osaera arautu eta eguneratzen duena).\nc) Proiektu batek diru-laguntza jaso ahal izateko, proiektuko, gutxienez, 500.000 euroko guztizko aurrekontua aurkeztu beharko da, eta, erakunde parte-hartzaile bakoitzeko, 50.000 eurokoa; proiektuak, gehienez, bi urte iraungo du: 2016ko eta 2017ko ekitaldiak.\nd) Europako Batzordearen 651/2014 Erregelamenduaren 6. artikuluan ezarritakoa betetze aldera, Oinarrizko Ikerketa Kooperatiboko proiektuen aldeko laguntzen pizgarri-efektua bermatzeko, erakunde eskatzaileek laguntza-eskabidea aurkeztu ondoren hasitako proiektuak bakarrik lagunduko dira diruz.\ne) Oinarrizko Ikerketa Kooperatiboko proiektuek, gainera, Europako Batzordearen 651/2014 Erregelamenduaren 25. artikuluan ezarritakoa beteko dute. 651/2014 Erregelamenduaren bidez, zenbait laguntza-kategoria barne-merkatuarekin bateragarri deklaratzen dira Itunaren 107. eta 108. artikuluak aplikatuz (2014-06-26ko EBAO, L 187).\n2.– Industria Potentzial Handiko Ikerketa Proiektuak.\na) Industria-potentzial handiko ikerketa-proiektutzat hartuko dira funtsezko ikerketa orientatuko proiektuak edo industria-ikerketakoak. Zientzia, Teknologia eta Berrikuntzako Euskal Sarearen I+G-ko enpresa-unitateek, merkatua erakartzeko eta hara iristeko ahalmen handia dutenek, gidatuta egongo dira proiektuok, eta Zientzia, Teknologia eta Berrikuntzako Euskadi 2020 Planaren espezializazio-esparruekin bat egingo dute.\nAgindu honi dagokionez, Europako Batzordearen 651/2014 Erregelamenduaren 25. artikuluan ezarritakoaren arabera ulertuko dira oinarrizko ikerketa eta industria-ikerketa. 651/2014 Erregelamenduaren bidez, zenbait laguntza-kategoria barne-merkatuarekin bateragarri deklaratzen dira Itunaren 107. eta 108. artikuluak aplikatuz (2014-06-26ko EBAO, L 187).\nb) Industria-potentzial handiko ikerketa-proiektuak urte anitzekoak izan daitezke. Gainera, I+G-ko enpresa-unitateek garatu beharko dituzte halako proiektuak, Zientzia, Teknologia eta Berrikuntzako Euskal Sareko (ZTBES) beste eragile batzuekin elkarlanean, eta I+G-ko enpresa-unitate batek hartu beharko du proiektuaren gidaritza.\nc) Proiektu batek diru-laguntza jaso ahal izateko, proiektuko, gutxienez, 100.000 euroko guztizko aurrekontua aurkeztu beharko da, eta, erakunde parte-hartzaile bakoitzeko, 50.000 eurokoa; proiektuak, gehienez, bi urte iraungo du: 2016ko eta 2017ko ekitaldiak.\nd) Europako Batzordearen 651/2014 Erregelamenduaren 6. artikuluan ezarritakoa betetze aldera, industria-potentzial handiko ikerketa-proiektuen aldeko laguntzen pizgarri-efektua bermatzeko, erakunde eskatzaileek laguntza-eskabidea aurkeztu ondoren hasitako proiektuak bakarrik lagunduko dira diruz.\ne) Industria-potentzial handiko ikerketa-proiektuek, gainera, Europako Batzordearen 651/2014 Erregelamenduaren 25. artikuluan ezarritakoa beteko dute. 651/2014 Erregelamenduaren bidez, zenbait laguntza-kategoria barne-merkatuarekin bateragarri deklaratzen dira Itunaren 107. eta 108. artikuluak aplikatuz (2014-06-26ko EBAO, L 187).\n3.– Interes bereziko ekintza osagarriak:\na) Interes bereziko ekintza osagarritzat hartuko dira eskaintza-eskaria bitartekaritza-organismoek eta hedapen-organismoek esklusiboki garatutako eskaintza eta eskari teknologiaren arteko bitartekaritza-proiektuak, tartean, hauek:\n– Prospekzio-lanak eta eskari goiztiarrari buruzko azterlanak egitea, hala nola funtsezko ikerketaren edo ikerketa industrialaren arloetako proiektuei loturiko zaintza teknologikoari buruzkoak.\n– Funtsezko ikerketaren edo ikerketa industrialaren arloetako I+G+b-ko proiektuak prestatzerakoan, lankidetza teknologikoa eta aholkularitza aldeztera bideratutako jarduerak.\n– Funtsezko ikerketaren edo ikerketa industrialaren arloetako proiektuei loturiko ezagutzaren transferentziarako eta baloraziorako I+G+b kudeatzeko jarduerak.\n– Funtsezko ikerketaren edo ikerketa industrialaren arloetako proiektuei loturiko I+G+b nazioartekotzeko jardueretan parte-hartzea sustatzea.\nb) Ekintza osagarriek bat etorri beharko dute Zientzia, Teknologia eta Berrikuntzako 2020 Euskadi Planaren espezializazio-esparruekin.\nc) Banaka egin ahal izango dira ekintzok, edo erakunde zenbaiten arteko lankidetzan. Halaber, urte anitzekoak izan daitezke, eta gehienez bi urte iraun: 2016 eta 2017.\nd) Europako Batzordearen 651/2014 Erregelamenduaren 6. artikuluan ezarritakoa betetze aldera, interes bereziko ekintza osagarrien aldeko laguntzen pizgarri-efektua bermatzeko, erakunde eskatzaileek laguntza-eskabidea aurkeztu ondoren hasitako proiektuak bakarrik lagunduko dira diruz.\ne) Interes bereziko ekintza osagarriek, gainera, Europako Batzordearen 651/2014 Erregelamenduaren 25. artikuluan ezarritakoa beteko dute. 651/2014 Erregelamenduaren bidez, zenbait laguntza-kategoria barne-merkatuarekin bateragarri deklaratzen dira Itunaren 107. eta 108. artikuluak aplikatuz (2014-06-26ko EBAO, L 187).\n1.– Honako hauek izango dira diru laguntzeko moduko gastuak:\n– Langileen kostuak (ikertzaileenak; teknikarienak; eta ikerketan laguntzen duten gainerako langileenak, baldin eta erakunde eskatzailearen plantillakoak badira), betiere proiektuan aritzen diren neurrian. Kostu zuzenak zein zeharkakoak joko dira halakotzat.\n– Ikerketa-proiektuaren zati batzuk azpikontratatzea, erakunde onuradunek eurek ezin baitituzte egin konplexuak edo espezializatuak izateagatik. Azpikontratazio horretan ezin izango dira sartu artikulu honetan aipatu ez diren bestelako gastuak.\n– Aholkularien zerbitzuak eta antzeko beste zerbitzu batzuk, honako hauek barne hartuta: ikerketa-lanak eta ezagutza teknikoa erostea; kanpoko ikastaro eta mintegietara joateko gastuak, eta bideragarritasun- eta merkatu-azterlanenak –horien barruan, proiektuaren kostuei buruzko auditoria sar daiteke–. Auditoriaren kostutik, gehienez 1.500 euro lagundu daitezke diruz, proiektu eta erakunde onuradun bakoitzeko.\n– Ikerketa-jarduerak zuzenean eragindako beste gastu batzuk (materialak, horniketa, bidaiak, eta abar).\n– Patenteak erregistratzeko eta mantentzeko gastuak eta/edo jabetza intelektuala babestekoak.\n– Amortizazio-gastu hauek: azpiegitura sortzekoak eta ekipamendu teknologiko aurreratua erostekoak, bai eta instalazio eta zerbitzuak hobetzekoak ere, Gastu horien helburua izango da proiektuaren xedeak baldintza onenetan erdiestea.\nAurreko paragrafoetan aipatutako diruz laguntzeko moduko gastuak interpretatzeko, kontuan hartuko da Europako Batzordearen 651/2014 Erregelamenduan (2014-06-26ko EBAO, L 187) xedatutakoa. 651/2014 Erregelamenduaren bidez, zenbait laguntza-kategoria barne-merkatuarekin bateragarri deklaratzen dira Itunaren 107. eta 108. artikuluak aplikatuz.\n2.– Euskal Herriko Unibertsitateak (UPV/EHU) eta ZTBESko eragileek –hala EAEko sektore publikokoek nola partaidetza publikoa nagusi den eta sektore publikoan edo inongo administraziotan sartuta ez dauden erakundeetakoek–, baldin eta Eusko Jaurlaritzaren beste Sail baten edo beste herri-administrazio baten finantzaketa badute, langileen kostuaren kontzeptuan langile propioen edo plantillakoen zeharkako kostua baino ezingo dute aplikatu, eta ezingo da inola ere diruz finantzatu langile horien kostu zuzena. Diruz lagundutako proiektua egiteko berariaz kontratatutako langileentzat, zuzeneko kostua izango da tarifa.\n2.– Diruz lagundu daitekeen proiektu-tipologia bakoitzaren barruan, norgehiagoka-prozedura bidez alderatuko dira proiektuak, aurkeztutako dokumentazioan oinarrituta, eta agindu honetako 12. artikuluan zehaztutako irizpide eta prozedurei jarraituz.\n3.– Proiektuak onartuko dira, baldin eta 12.2 artikuluan ezarritako gutxieneko puntuazioa gainditzen badute, eta 7. artikuluan zehaztutako zenbatekoen araberako diru-laguntza emango zaie.\n1.– Proiektu bakoitzari emango zaion diru-laguntza honela kalkulatuko da: onartutako proiektu bakoitzean onetsitako diruz laguntzeko moduko gastuen aurrekontuaren gainean, 3. paragrafoan aurreikusitako laguntza-kopuru handiena emango da.\n2.– Diru-laguntzak urtekoak edo urte anitzekoak izan daitezke, proiektuaren iraupenaren arabera, eta gehienez 2 ekitalditarako izango dira.\n3.– Erakunde onuradun bakoitzari emango zaizkien laguntzen (itzuli beharrik gabeko laguntzen) ehunekoak hauek izango dira gehienez:\n– Europako Batzordearen 651/2014 Erregelamenduan zehatutakoaren arabera:\nOinarrizko elkarlaneko ikerketa-proiektuek diruz laguntzeko moduko gastu-aurrekontuen % 100 ere har dezakete.\nIndustria-potentzial handiko ikerketa-proiektuei onartutako diruz laguntzeko moduko gastuen aurrekontuaren % 100 emango zaie gehienez, funtsezko ikerketa-proiektuak baldin badira, eta % 50 gehienez, industria-ikerketako proiektuak badira.\nInteres bereziko ekintza osagarriei onartutako diruz laguntzeko moduko gastuen aurrekontuaren % 100 emango zaie gehienez, funtsezko ikerketa-proiektuei loturiko ekintzak baldin badira, eta % 50 gehienez, industria-ikerketako proiektuei loturiko ekintzak badira.\n4.– Diruz lagundutako proiektu-tipologia bakoitza finantzatzeko erabiliko den diru-kopurua, 2.2. artikuluan ezarritakoa, nahikoa ez bada jarduera guztiak finantzatzeko aurreko 3. puntuan ezarritako eran, dirua hainbanatuko da kasuan kasuko tipologiako jardueren artean. Horretarako, aintzat hartuko da ebaluazioan lortutako puntuazioa, 12. artikuluan bildutako irizpideen araberakoa.\n8. artikulua.– Beste laguntza batzuekin bateragarria izatea.\n1.– Agindu honetako laguntzak eskuratzen dituzten eragile zientifiko-teknologikoek beste laguntza batzuk ere eskuratu ahal izango dituzte jarduera horiek burutzeko, edozein dela ere laguntza horien izaera edo laguntzak ematen dituen organoa edo administrazioa. Eragile bakoitzak guztira zenbateko laguntzak jasoko dituen jakin ondoren, agindu honetan ezarritakoa betez eragile teknologiko bakoitzak jaso ahal izango dituen laguntzak zehazteko, kontuan hartuko dira horri buruz Europar Batasunean indarrean dauden arauak, eta, zehazkiago, ikerketa, garapen eta berrikuntzarako estatu-laguntzei buruzko Esparruan ezarritakoa (2014-06-27ko EBAO, C 198).\n2.– Eragile zientifiko-teknologikoek, agindu honetako laguntzak jaso ostean, Ekonomiaren Garapen eta Lehiakortasun Sailari jakinarazten badiote beste administrazio edo erakunderen batetik diru-laguntzak eskuratu dituztela, diru-laguntza horiek ezin izango dira aurreko paragrafoan aipatutakoa baino handiagoak izan, ez eta erakunde onuradunek garatuko duten jardueraren kostu osoa baino handiagoak ere. Horrela bada, agindu honi jarraituz emandako laguntzak murriztu egingo dira muga horretara egokitu arte.\n1.– Agindu honetan aurreikusitako laguntzak jasotzeko eskabideak eta gainerako agiri osagarriak Teknologia eta Estrategia Zuzendaritzara zuzenduko dira, eta, bide hauetakoren bat erabiliz aurkeztuko: zuzenean, Herri Administrazioen Araubide Juridikoaren eta Administrazio Prozedura Erkidearen Legean zehaztutako bideetako bat erabiliz, edo, bestela, Zuzenean Herritarrentzako Arreta Bulegoetan eta https://www.spri.es/idi/idi web gunean. Horretarako epea hau izango da: EHAAn argitaratu eta biharamuneko 09:00etatik 2016ko otsailaren 26ko 12:00ak arte.\n2.– Ekonomiaren Garapen eta Lehiakortasun Sailak eskuragarri jarriko du eskabide- eta inprimaki-eredu bat, web-orri honetan: https://www.spri.es/idi/idi\n3.– Elkarlaneko proiektuetarako, erakunde interesdunek eskaera bateratu bakarra aurkeztu beharko dute proiektu bakoitzeko. Beraz, proiektuan parte hartzen duten Zientzia, Teknologia eta Berrikuntzako Euskal Sareko eragileetako batek, proiektuaren garapenean protagonismo handiena izateagatik lider denak, proiektuaren garapenaren eta kudeaketaren erantzukizuna izango du, eta, horretarako, bere gain hartuko du Administrazioarekiko elkarrizketa- eta harreman-funtzio guztiak, proiektuaren martxa onerako beharrezkoak direnak, eta, gainera, proiektuaren zuzendaritza eta partzuergoaren ordezkaritza edukiko ditu, eta beraz, proiektuaren lidergoa.\nEragile liderrak aurkezten duen eskaeran agertu beharko da egoera hori; gainera, eragileak berak ez ezik, proiektuan parte hartzen duten gainerako erakunde guztiek ere sinatu beharko dute eskaera.\n4.– Eskaerarekin batera, honako dokumentazio hau aurkeztu beharko da proiektu bakoitzeko:\na) Proiektuaren eragile liderrak honako hauek aurkeztuko ditu.\n1) Eskabide-orria, eragile liderrak eta parte hartzen duten gainerako erakundeek sinatua.\nb) Erakunde parte-hartzaile guztiek (eragile liderrak barne) honako hauek aurkeztuko dituzte:\n1) Proiektuan parte hartzeko inprimakia.\n2) Eragilearen jarduerari buruzko oinarrizko datuen deskribapen-memoria.\n3) Eskabidea egin behar duen pertsonaren ordezkaritza-ahalordearen kopia.\n5.– Honako alderdi hauek egiazkoak direla egiaztatzen duen erantzukizunpeko adierazpena:\n– Beste instituzio publiko edo pribatuei proiektu berarentzat eskatutako eta/edo haiengandik jasotako laguntzen zerrenda.\n– Erakunde eskatzailea zigor- eta administrazio-arloan diru-laguntza edo laguntza publikoak lortzeko aukera galtzearekin zigortuta ez dagoela, eta hartarako ezgaitzen duen legezko debekuaren eraginpean ere ez dagoela, sexu-diskriminazioaren ondoriozko debekuak barne, 4/2005 Legearen (otsailaren 18koa, Emakumeen eta Gizonen arteko Berdintasunerakoa) Azken Xedapenen arteko seigarrenean xedaturikoari jarraikiz.\n– Europar Batasunaren Batzordeak aurrez emandako erabaki baten ondorioz, merkatu erkidearekin bateraezin eta legez kanpokotzat jotako laguntza itzultzeko agindua bete gabe duen enpresa edo erakundea ez izatearen erantzukizunpeko adierazpena.\n6.– Industria-potentzial handiko ikerketa-proiektuetarako laguntza-eskaeren kasuan, pizgarri-efektuari buruzko adierazpena aurkeztu beharko dute erakunde eskatzaileek, hala ezarrita baitago Europako Batzordearen 651/2014 Erregelamenduko 6. artikuluan.\n7.– Ekonomiaren Garapen eta Lehiakortasun Sailak, edo, hala badagokio, SPRI Eraldaketa Lehiakorrerako Sozietatea, S.A.k, –agindu honetan jasotako diru-laguntzak kudeatzen erakunde laguntzaile modura jardungo baitu– zera eska diezaiekete eskabidea egiten duten enpresei: aurkeztutako eskabidea egoki ulertu, ebaluatu eta izapidetzeko beharrezkotzat jotzen dituzten agiri edota argibide osagarriak, aditzera emanez ezen, agindu honetan propio adierazi gabekoetan, Herri Administrazioen Araubide Juridikoaren eta Administrazio Prozedura Erkidearen Legean xedatutakoa aplikatuko dela.\n8.– Erakunde eskatzaileek ez dituzte aurkeztu beharko prozeduraren instrukzioa egiteko eskumena duen organoak dagoeneko dituen agiriak, Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen 35.f) artikuluak xedatutakoaren arabera, eta bere garaian aurkeztu zitzaion espedientearen zenbakia ezarri beharko da eskabidean, betiere dagokion prozedura amaitu zenetik hona ez badira 5 urte igaro oraindik. Ezin bada agiria zuzenean eskuratu, erakunde eskudunak agiri hori aurkezteko eskatu ahal izango dio eskatzaileari, edo, aurkeztu ezin badu, agirian aipatzen diren eskakizunak beste gisa batez egiaztatzeko.\n9.– Pertsona fisikoei, enpresei, fundazioei eta enpresa-elkarteetako ordezkariei bermatu egingo zaie beren hizkuntza, euskara edo gaztelania, ahoz zein idatziz erabiltzeko eta arreta hizkuntza horretan jasotzeko eskubidea, agindu honen haritik Ekonomiaren Garapen eta Lehiakortasun Sailarekin eta SPRI Eraldaketa Lehiakorrerako Sozietatea, S.A.rekin izango dituzten harremanetan.\n10. artikulua.– Eskabideak onartzea eta zuzentzea.\n1.– Eskaera puntu guztietan behar bezala beteta ez badago, edo agindu honetan eskatutako dokumentazio guztia aurkezten ez bada, 10 eguneko epea emango zaio interesdunari akatsa zuzentzeko edo beharrezkoak diren agiriak helarazteko. Epe hori igarota hala egin ez badu, eskabidean atzera egin duela joko da, Teknologia eta Estrategiako zuzendariaren ebazpen bidez, hala ezarrita baitago Herri Administrazioen Araubide Juridikoaren eta Administrazio Prozedura Erkidearen Legeko 71.1 artikuluan.\n2.– Lankidetzan garatzekoak diren proiektuen kasuan, proiektuko lider den erakundearekin gauzatuko da jarduera hori.\n11. artikulua.– Eskaerak ebaluatzeko organoa.\n1.– Gai honetarako berariaz sortutako ebaluazio-organoari dagokio aurkeztutako eskabideak aztertzea eta ebaluatzea, bai eta esleipen-proposamenak egitea ere.\n2.– Ekonomiaren Garapen eta Lehiakortasun Sailaren Teknologia eta Estrategiako zuzendaria izango da ebaluazio-organoko burua. Organoko kideak, berriz, hauek izango dira: Ekonomiaren Garapen eta Lehiakortasun Saileko Industria Garatzeko zuzendaria (bera izango da presidenteordea Herri Administrazioen Araubide Juridikoaren eta Administrazio Prozedura Erkidearen Legean aurreikusitako kasuetan); SPRI Eraldaketa Lehiakorrerako Sozietatea, SAren Teknologia eta Berrikuntzarako Unitate Estrategikoko ordezkari bat, eta Ekonomiaren Garapen eta Lehiakortasun Saileko Teknologia eta Estrategia Zuzendaritzako teknikari bat, idazkari-lanak egingo dituena. Ebaluazio-organoaren osaeran, gaikuntza, gaitasun eta prestakuntza egokia duten emakume eta gizonen presentzia orekatua sustatuko da.\n3.– Proposamenak aztertu eta ebaluatzeko lan materialak SPRI Eraldaketa Lehiakorrerako Sozietatea, S.A.ren Teknologia eta Berrikuntzako Unitate Estrategikoak gauzatuko ditu, zeinak ebaluazio-organoan aurkeztuko baititu.\n4.– Ebaluazio-organoa baliozkotasunez eratuta geratuko da bilerak eta eztabaidak egiteko eta erabakiak hartzeko, baldin eta lehendakaria, idazkaria (edo haien ordezkoak) eta gutxienez gainerako kideetako bat bertaratzen badira Ebaluazio-organoaren funtzionamenduarekin zerikusia duen eta paragrafo honetan aurreikusi ez den orotan, Herri Administrazioen Araubide Juridikoaren eta Administrazio Prozedura Erkidearen Legearen II. tituluko II. kapitulua aplikatuko da, osagarri modura.\n5.– Ebaluazio-prozesuan, komenigarritzat hartzen bada, proiektuetan aldaketak egitea iradoki ahal izango zaie erakunde eskatzaileei, proiektuak hobetu egokitu daitezen ezarritako helburuetara.\n12. artikulua.– Ebaluazio-irizpideak.\n1.– Arlo estrategikoetako elkarlaneko funtsezko ikerketa-proiektuak eta interes bereziko ekintza osagarriak hautatzeko eta, hala badagokie, haientzako laguntza-ehunekoa finkatzeko, honako irizpide hauek hartuko dira aintzat:\n1) Arlo estrategikoetako elkarlaneko funtsezko ikerketa-proiektuak eta industria-potentzial handiko ikerketa-proiektuak:\n1. Orientazio zientifiko-teknologikoa (25 puntu).\n– Proposamena noraino egokitzen den Eusko Jaurlaritzak Zientzia, Teknologia eta Berrikuntzan dituen lan-ildoetara, eta nolako ekarpena egiten dion ZTBP 2020 planean bildutako espezializazio adimendunaren estrategiari.\n– Proposamenean definitzen diren arloetan, inbertsioak egiteko nolako aukerak ematen dituen proiektuak, zientzia- eta teknologia-ikuspegia oinarritzat hartuta; bestalde, egungo artearen egoerari dagokionez, nolako ekarpen zientifiko-teknikoa egiten duen proiektuak.\n– Proposatutako jardueretan nolako emaitza zientifiko-teknologikoak espero diren eta nolako gaitasuna dagoen horiek lortzeko.\n– Nolako gaitasuna daukan partzuergoak erreferente zientifiko-teknologiko bihurtzeko.\n2. Zientzia eta teknologia transferitzeko potentziala eta inpaktu sozio-ekonomikoaren proiekzioa (25 puntu).\n– Programan aurreikusitako emaitzen aprobetxamenduak nolako inpaktua izan lezakeen euskal gizartearen eta ekonomiaren egituran, aplikazio-perspektiben arabera.\n– Proposamenean definitzen diren arloetan, nolako aukerak izan ditzakeen Euskal Autonomia Erkidegoak gaitasunak garatzeko, gizartearen eta ekonomiaren arlotik begiratuta.\n3. Lankidetza - Zientzia-Teknologia-Berrikuntza sistemaren integrazioa (10 puntu).\n– Zientzia eta Teknologia Sistemako eragileekiko lankidetza eta elkarlanerako eskema.\n4. Konektagarritasuna eta berrikuntza (10 puntu).\n– Europako Ikerketa Gunean integratzea.\n– Erreferentzia-zentroekiko akordioak edo halakoak egiteko konpromisoak.\n2) Interes bereziko ekintza osagarriak:\n1. Jarduera zientifiko teknologikoaren osaketa (25 puntu).\n– Proposamenean definitzen diren arloetan, zer aukera ematen duen ekintzak, zientzia- eta teknologia-ikuspegia oinarri hartuta; bestalde, nolako ekarpena egiten duen proiektuak egungo artearen egoera hobeto ezagutzeko.\n2. Zientzia eta teknologia transferitzen laguntzeko potentziala eta inpaktu sozio-ekonomikoaren proiekzioa (25 puntu).\n– Euskal eragileek egindako proiektu zientifiko-teknologikoen emaitzek nolako aprobetxamendua izango duten gizartearen eta/edo ekonomiaren ikuspegitik.\n– Euskal eragileek egindako proiektu zientifiko-teknologikoen emaitzek euskal gizartearen eta ekonomiaren egituran izango duten inpaktua sendotzea.\n– Lankidetza-akordioak sustatzea Zientzia eta Teknologiaren Euskal Sistemako eragileen artean.\n– Zientzia eta Teknologia Euskal Sistemako eragileekiko lankidetza eta elkarlanerako eskema.\n4. Konektagarritasuna (10 puntu).\n– Europako Ikerketa Gunean integratzea sustatzea.\n– Nazioarteko erreferentzia-erakundeekiko akordioak edo lankidetza-konpromisoak sustatzea.\nb) Bi proiektu-motetarako irizpide orokorrak.\n1) Lantaldea (10 puntu).\n– Lantaldearen ezaugarriak, kideen dedikazioa eta beharrezkoa den masa kritikoa aintzat hartuta.\n– Lantaldearen gaitasuna, eta, elkarlaneko ikerketa-proiektuen kasuan, haren gaitasun zientifiko-teknikoa.\n– Atzerrian lanean ari diren teknikari eta ikertzaile euskaldunak lantaldean sartzea (berreskuratzea), elkarlaneko ikerketa-proiektuetarako.\n2) Finantzazio-eskema egokia (10 puntu).\n– Aurreikusitako aurrekontuaren tamaina: proiektuan aurreikusita dauden helburu eta jarduerarekin bat etorri beharko du.\n3) Metodologia egokia (10 puntu).\n– Jarduera-planaren deskribapena eta egitura.\n– Argi bereiztea funtsezko garapen-lanak eta bigarren mailako atazak.\n– Proposatutako kudeaketa-egiturak egokiak izatea.\n– Proiektuaren egutegia egokia izatea.\n2.– Proiektu bat hautatzeko, bi baldintza hauek bete behar ditu aldi berean: alde batetik, atera daitekeen gehieneko notaren % 50 baino nota hobea ateratzea ebaluazioan, eta bestetik, funtsezko irizpide bakoitzean atera daitekeen gehieneko notaren % 40 baino nota hobea ateratzea.\n13. artikulua.– Ebazpen-proposamena.\n1.– Ebaluazio-organoak ebaluatuko ditu eskaera, ezarritako irizpideei jarraikiz, eta Teknologia, Berrikuntza eta Lehiakortasuneko sailburuordeari bidaliko dio prozedura ebazteko proposamena.\na) Deialdiaren betekizunak ez betetzeagatik ezestea proposatzen diren eskabideen zerrenda, eta, horrekin batera, ezesteko arrazoia.\nb) Diru-laguntzak emateko proposatzen diren proiektuen zerrenda, horietako bakoitza egiteko epeak eta ematea proposatzen den laguntzaren guztizko zenbatekoa adieraziz. Lankidetza-proiektuetarako adieraziko da, halaber, zein diren proiektuaren ardura duen partzuergoko kideak, zein kidek hartzen duen proiektuaren ordezkaritza eta kide bakoitzari guztira zenbateko laguntza esleitu zaion.\n14. artikulua.– Ebazpena, errekurtsoak, ebazteko eta jakinarazteko epeak, jakinarazteko modua eta publikotasun-prozedura.\n1.– Aurkeztutako eskaerak prozedura bakar baten bidez izapidetuko dira, eta prozedura hori ebaztea, erakunde interesdunek planteatutako alderdi guztiak erabakita, Teknologia, Berrikuntza eta Lehiakortasuneko sailburuordeari dagokio, betiere ebaluazio-organoaren proposamenez.\n2.– Ebazpenean zehaztuko da zein diren diruz lagunduko diren eskaerak eta zein ezetsi direnak, eta, onartutakoen kasuan, honako hauek adieraziko dira: diru-laguntza jasoko duten proiektuak, horiek gauzatzeko epeak eta emandako zenbateko globala. Lankidetza-proiektuetarako adieraziko da, halaber, zein diren proiektuaren ardura duen partzuergoko kideak eta bakoitzari guztira zenbateko diru-laguntza esleitu zaion. Eskabide ukatuen kasuan, ukatzeko arrazoiak adierazi beharko dira.\n3.– Prozedura ebazteko eta ebatzitakoa interesdunei jakinarazteko gehieneko epea sei hilabetekoa izango da, laguntza-deialdi hau EHAAn argitaratu eta biharamunetik hasita, eta epe horren ostean ebazpenik jakinarazi ez bada, diru-laguntzaren eskaera ukatu egin zaiela ulertu beharko dute interesdunek, Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legeko 44.1 artikuluan ezarritakoaren ondorioetarako.\n4.– Ebazpenak ez dio amaierarik emango administrazio-bideari, eta, beraren aurka, gora jotzeko errekurtsoa aurkeztu dezakete interesdunek Ekonomiaren Garapen eta Lehiakortasuneko sailburuaren aurrean, hilabeteko epean, ebazpena jakinarazi eta biharamunetik aurrera, hala ezarrita baitago Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen 114. eta 115. artikuluetan.\n5.– Ebazpena banaka jakinaraziko zaie, bai proiektuaren buru izatea bere gain hartu duen eragileari, bai proiektuan parte hartzen duten eragile guztiei. Hori guztia, eragotzi gabe Euskal Herriko Agintaritzaren Aldizkarian argitaratzea erakunde onuradunen zerrenda, diruz lagundutako proiektuena eta emandako diru-laguntzak, herritar guztiak jakitun egon daitezen.\n6.– Orobat, Agindu honetan aurreikusitako diru-laguntzak eman eta, hala behar badu, ordaindu ahal izateko, erakunde onuradunak amaituta eduki beharko ditu Euskal Autonomia Erkidegoko Administrazio Orokorrak edo bere erakunde autonomiadunek emandako izaera bereko diru-laguntzen esparruan hasi diren itzultze- edo zehapen-prozedura guztiak, prozedura horiek oraindik izapidetze-aldian badaude behintzat.\n15. artikulua.– Laguntzak ordaintzea.\n1.– Laguntzak zuzenean erakunde onuradunei ordainduko zaizkie zatika, honako modu honetan:\na) Lehen urtekoari dagokion diru-laguntzaren % 50 ebazpena jakinarazi ostean ordainduko da, 16.3.a) artikuluan zehaztutako epean berariaz uko egiten ez bazaio.\nb) Lehen urtekoaren gainerako zatiaren ordainketa, eta gainerako urtekoen ordainketak, aldez aurretik honako hauek agiri bidez justifikatzearen baldintzapean egongo dira: urtekoari dagokion jarduera egitea, finkatutako helburuen gauzatze-maila eta egindako gastua; diru-laguntza emateko ebazpenean urteko bakoitzarentzat onartutako gutxieneko aurrekontuaren bolumenera iritsi beharko da gastu hori.\nUrtea amaitu eta hurrengo hiruhilekoan justifikatu beharko da proiektuaren urte bakoitzean egindakoa, gutxienez diru-laguntzaren justifikazioko kontua aurkeztuta. Kontu horretan, laguntza emateko ebazpenarekin batera, proiektuaren kostuei buruzko auditoria-txosten bat eta beharrezkoa den gainerako dokumentazioa aurkeztuko dira, erakunde onuradun bakoitzari emango zaizkion instrukzioei jarraikiz.\nJustifikazioa deskribatutako baldintzetan egin ondoren, justifikatutako urtekoari dagokion zatiaren eta hurrengo urtekoaren % 50ari dagokion aurrerakinaren aldi bereko libramendua egingo da.\nc) Azken urtekoari dagokion azken % 50aren ordainketa ekitaldi horren jarduera egitearen azken likidazioa eta proiektua osorik gauzatu izanaren justifikazioa aurkeztu ondoren egingo da, nagusiki honako hauek adierazten dituen memoria tekniko eta ekonomiko batean oinarrituta: egindako eguneratzeak; lortutako emaitzak, kuantifikatuta eta/edo balioetsita; aldaketak eta, hala badagokio, justifikazioak; jardueraren amaierako aurrekontua, gastuak urteka eta kontzeptuka zehaztuta dituela, eta kontratuak, hitzarmenak, akordioak eta abarrak bete izanaren txostena.\nAuditoria-enpresa batek egindako txosten bat aurkeztu beharko dute erakunde onuradunek, onartutako proiektu bakoitzeko. Auditoria-enpresak inskribatuta egon beharko du ROAC Kontu Ikuskarien Erregistro Ofizialean. Alde horretatik, aplikagarria izango da maiatzaren 17ko EHA/1434/2007 Aginduaren bidez onartutako jardun-araua (2007ko maiatzaren 25eko BOE, 125. zk.).\n2.– Diru-laguntza jaso duen proiektuan parte hartzen duten zenbait onuradunek laguntza jaso baino geroagoko ekitaldi batean hasi badute beren jarduera proiektu horretan, haien aldeko lehen ordain-agindua ekitaldi horretara atzeratuko da. Gainerako ordainketetarako, aurreko paragrafoan ezarritako araubidea aplikatuko da.\n3.– Laguntzak ordaindu aurretik, agindu honen 9. artikuluan aipatzen den zinpeko adierazpenean azaltzen diren datuak egiaztatzeko beharrezkoa den dokumentazioa aurkeztu beharko dio sailari onuradunak (hala eskatzen bazaio).\n4.– Onuradunak aurkezturiko dokumentazioaren datuak egiazkoak direla frogatzeko, Ekonomiaren Garapen eta Lehiakortasun Sailak beharrezkotzat jotzen duen dokumentazio eta informazio osagarri guztia eska dezake. Alde horretatik, Ekonomiaren Garapen eta Lehiakortasun Sailak, lagin-teknikak erabiliz, diruz lagundutako jarduera osorik burutu izana justifikatzen duen dokumentazioa eskatu ahal izango du proiektuen lagin esanguratsu baterako.\n1.– Laguntza zer urtetarako eman den, urte horiexetan egin beharko dira inbertsioak eta gastuak edo aurreikusitako gastu-konpromisoak, bai eta onarpen-ebazpenean zehaztutako epeetan ere. Auditoria-txostenari dagozkionak, berriz, proiektuaren urtealdi bakoitza bukatu eta bi hilabetera egin ahal izango dira.\n2.– Erakunde onuradunen betebeharra dira diru-laguntza jaso duten jarduerak zuzenean egitea eta diruz lagundutako proiektuak Euskal Autonomia Erkidegoan gauzatzea. Nolanahi ere, posible izango da proiektuaren I+G jardueraren zatiren bat EAEn edo EAEtik kanpo azpikontratatzea.\na) Emandako diru-laguntza onartzea. Ildo horretatik, diru-laguntza eman izanaren jakinarazpena jasotzen duen egunetik hasi eta hamabost eguneko epean erakunde onuradunak diru-laguntzari esanbidez uko egiten ez badio, diru-laguntza onartutzat hartuko da.\nb) Emandako diru-laguntza zuzendua dagoen jardueretarako erabiltzea. Hala ere, Ekonomiaren Garapen eta Lehiakortasun Sailak jarduera horiek gauzatzean gerta daitezkeen aldakuntzak onar ditzake, betiere aldakuntza horiek behar bezala justifikatzen badira eta Teknologia, Berrikuntza eta Lehiakortasuneko sailburuordeak esanbidez horretarako baimena ematen badu, agindu honetan ezarritakoaren arabera.\nc) Teknologia, Berrikuntza eta Lehiakortasuneko sailburuordeari edota hark izendatutako auditoreari baimena ematea, proiektuaren garapena osatzen duten lanetarako eta proiektu horri lotutako bestelako dokumentaziorako sarbide librea izateko.\nd) Publikoki zabaltzeko sortzen diren dokumentazioetan, karteletan, propagandan, edo argitalpenetan, Eusko Jaurlaritzaren logotipoa eta «Eusko Jaurlaritzak diruz lagundua» esaldia azaldu beharko dira. Erakunde onuradunek bi hizkuntza ofizialak erabili beharko dituzte nahitaez diruz lagundutako jarduerak argitaratzean, iragartzean eta horiei buruzko publizitatea egitean.\ne) Teknologia, Berrikuntza eta Lehiakortasuneko sailburuordeari laguntzea, emandako diru-laguntzen inguruan egokitzat jotzen dituen egiaztapenak egiten; alde horretatik, erakunde onuradunek eskatzen zaien informazio osagarri guztia eman beharko dute.\nh) Ekonomiaren Garapen eta Lehiakortasun Sailari jakinaraztea helburu bera edo antzekoa betetzeko diru-laguntzak edo laguntzak, diru-sarrerak edo baliabideak eskatu edo lortu direla beste edozein administraziotatik edo erakunde publiko nahiz pribatutatik.\ni) Administrazioaren laguntzak kontratatzen, adosten edo jasotzen dituzten erakundeei otsailaren 18ko Emakumeen eta Gizonen berdintasunerako 4/2005 Legeak ezartzen dizkien betebeharrak bere gain hartzea.\n17. artikulua.– Erakunde laguntzailea.\n1.– Agindu honetan jasotako araudiari jarraikiz emandako diru-laguntzak kudeatzeko, SPRI Eraldaketa Lehiakorrerako Sozietatea, S.A. –Ekonomiaren Garapen eta Lehiakortasun Sailari atxikitako erakundea– izendatu da erakunde laguntzaile, azaroaren 11ko 1/1997 Legegintzako Dekretuaren bitartez onartutako Euskadiko Ogasun Nagusiaren Antolarauei buruzko Legearen Testu Bateginaren 52. artikuluan eta abenduaren 17ko 698/1991 Dekretuan aurreikusitakoaren arabera (dekretu horren bidez, Euskal Autonomia Erkidegoaren Aurrekontu Orokorren pentzutan ematen diren diru-laguntzen bermeei eta horiek itzultzeari buruzko erregimen orokorra arautu zen eta horien kudeaketan parte hartzen duten erakunde laguntzaileek bete beharreko baldintzak, erregimena eta betebeharrak ezarri ziren).\n2.– SPRI Eraldaketa Lehiakorrerako Sozietatea, SAk, erakunde laguntzailea den aldetik, honako eginkizun hauek izango ditu:\na) Aurkeztutako eskaerak jasotzea eta hasierako ebaluazioa egitea.\nb) Egindako proposamenak aztertzea eta ebaluatzea\ne) Onartutako proiektuen kontrola eta jarraipena egiteko prozesuak definitzea eta ezartzea.\n1.– Erakunde onuradunak agindu honetan eta gainerako arau aplikagarrietan ezarri diren baldintzak nahiz laguntzak esleitzeko ebazpenean ezarritakoak betetzen ez baditu, eta Euskadiko Ogasun Nagusiaren Antolarauei buruzko Legearen Testu Bategineko 53.1 artikuluak eta abenduaren 17ko 698/1991 Dekretuko 4.1 artikuluak ezarritako kasuetan, organo eskudunak, ez-betetze espedientea egin eta interesdunari audientzia eman eta gero, laguntza bertan behera uzteko administrazio-ebazpena emango du, eta, hala behar izanez gero, eskuratutako laguntzak eta horiei dagozkien legezko interesak itzultzeko obligazioa ezarriko du, hargatik eragotzi gabe bidezko beste neurri batzuk hartzea. Aipatu 698/1991 Dekretuaren bidez, Euskal Autonomia Erkidegoaren Aurrekontu Orokorren kontura ematen diren diru-laguntzen bermeei eta horiek itzultzeari buruzko erregimen orokorra ezarri zen, eta horien kudeaketan parte hartzen duten erakunde laguntzaileek bete beharreko baldintzak, erregimena eta betebeharrak ezarri ziren. Aipatutako diru-zenbateko horiek diru-sarrera publikotzat hartuko dira lege-ondorio guztietarako.\n2.– Edozein kasutan ere, artikulu honetan aurreikusitakoaren ondorioetarako, hauek izango dira ez-betetzeak:\na) Diruz lagundutako proiektua gauzatzeko epeak gainditzea, betiere Teknologia, Berrikuntza eta Lehiakortasuneko sailburuordeak emandako luzapen- edo aldaketa-baimenik izan ezean.\nb) Proiektuaren ildotik desbideratzea edo laguntza emateko ebazpenean xedatutako betebeharren bat ez betetzea.\nTeknologia, Berrikuntza eta Lehiakortasuneko sailburuordeak ireki eta ebatziko ditu ez-betetze espedienteak. Era berean, proiektua bukatu aurreko gorabeherak direla-eta, SPRI Eraldaketa Lehiakorrerako Sozietatea, S.A.ren proposamenez ere ireki litezke halako espedienteak.\n19. artikulua.– Laguntzen aldaketa.\n1.– Diru-laguntza emateko kontuan izan diren baldintzak aldatzen badira edota beste edozein Administraziotatik edo erakunde publiko nahiz pribatutatik diru-laguntza gehiago lortzen bada edota bestelako diru-sarrerak badaude helburu bera lortzeko, diru-laguntza emateko ebazpena alda daiteke; betiere, onuradun izateko Agindu honetan ezarritako gutxieneko baldintzak betetzen badira.\n3.– Eskaera egitean aurkezturiko memorian jasotakoak izango dira gauzatu beharreko jarduerak. Nolanahi ere, Teknologia, Berrikuntza eta Lehiakortasuneko sailburuordeak aldaketak baimendu ditzake, erakunde onuradunak aldez aurretik hala eskatuz gero eta jarduerak amaitu aurretik behar bezala justifikatuz gero, betiere jardueren helburuak eta nondik norakoak desitxuratzen ez badira.\n4.– Proiektuak porrot teknikoa egiten badu, hau da, proiektua garatzean edo amaitzean konpondu ezineko huts-egite teknikoak atzemanez gero, eta huts-egite horiek ezinezko egiten badute eskaera egitean aurkeztutako ikerketa-proiektuaren deskribapen-memorian aurreikusitako helburuak lortzea, erakunde onuradunak eska dezake laguntza emateko administrazio-ebazpena aldatzeko, gauzatutako proiektu-zatira egokitu dadin. Teknologia, Berrikuntza eta Lehiakortasuneko sailburuordeak aldakuntza onar dezake, betiere erakunde onuradunak behar bezala justifikatzen badu.


29 pastela errezeta Thermomix-en Tartak / Errezetak termomixean\n29 pastela errezeta Thermomix-en\nGozagarrien aukeraketa pastelak errezeta Thermomix-en. Jada badakigu robot hau harritzekoa dela sukaldean, egunero erabiltzen dugu etxean, eta noski, prestatzen ditugun errezeta asko postreak dira - jarraian erakusten ditugun pastel gozo hauek bezala, gida edo inspirazio gisa balio dute. zure etxeko pastelak Thermomix-ekin prestatzeko.\nKategoria guztiakricesedariakrusksHaragiakTxerriCremasItsasotikGosariakGozokiak eta postreakEmpanadasentsaladaksarrerakocookiesontziakGisatuak eta gisatuakhanburgesakIzozkimasenErreanonfoodBestebreadsPastapateakarrainxehatutapollopottagessalsasPasta saltsakzopakPintxoak tartsTxahalaTortitasbarazkiak\nBy ChefNola egin hostore azkarra eta madari tarta. Oso osagai gutxirekin prestatzen den eta ia denborarik behar ez duen postre gozoa.\nBy ChefGlutenik gabeko bizkotxo oparo aberats, leun eta leun baten errezeta dakarkizuegu. Osagai nagusia arto almidoia da, ziur asko gustatuko zaizun arto almidoia.\nTxokolate brownia Thermomix-en\nBy ChefIkasi thermomix-ean brownien tradizionala nola prestatzen den, txokolatezko brownie tradizionala pauso gutxitan eta inoiz baino goxoago eta osasuntsuago.


Preso politiko emakumeen bizipenak espetxean - Halabedi\nHalabedi > Podcasts > Sociales > Preso politiko emakumeen bizipenak espetxean\nfebrero 17 O no será-Edo ez da izango 0\nAste honetako irratsaioan ere euskal preso politiko emakumeek kartzelan bizi dituzten egoerez hitz egin dugu. Horretarako, estudioetan solaskide izan ditugu Ekhiñe Eizagirre eta Maite Aranalde.\nAzken urteetan preso dauden emakumeek eta beste disidente sexualek kartzelan bizi duten egoerari arreta jartzen hasi zaio sektore batzuetatik eta hainbat ekimen jarri dira abian. Ekhiñe eta Maiterekin hitz egin dugu espetxearen izaera eta biolentzia heteropatriarkalez; baita presoen artean garatzen diren elkar-zaintzez, erresistentziez, umoreaz, maitasunaz, eta sexualitateaz ere.\nIa dena dago hemen zorura iltzatuta:\nAulki moduko harria ere lurrari lotuta,\nKomun-zuloa eta iturria paretaren kontra estu helduta.\nHorrela nahi gatuzte, kate motzean ongi lotuta,\neta horregatik diot ia guztia dagoela,\nzabor-ziega honetan ezin mugituta eta lotuta,\ngure gorputzak etengabeko iraultzan dabilzkigun bitartean.\n← Día Internacional de la Justicia Social\nZURIA BELTZEZ – 396 – hamalau intxaur →


Leeuwenhoeken mikroskopio iraultzaileen sekretua argitu dute - Zientzia.eus\nHasiera » Artikuluak » Leeuwenhoeken-mikroskopio-iraultzaileen-sekretua-a\nLeeuwenhoeken mikroskopio iraultzaileen sekretua argitu dute\n2018/03/28 Etxebeste Aduriz, Egoitz - Elhuyar Zientzia Iturria: Elhuyar aldizkaria\nArg. Delft University of Technology\nAnton van Leeuwenhoek inork sekula ikusi gabeko gauzak ikusten hasi zen, XVII. mendean, berak egindako mikroskopioei esker. Garaiko mikroskopioek 30eko handiagotzeak lortzen zituzten; Leeuwenhoekek, berriz, 200etik gorakoak lortu zituen. Lenteetan zegoen sekretua, gaur arte iraun duen sekretua. Leeuwenhoeken jaioterrian, Delfteko Teknologia Unibertsitatean (Herbehereak), ikertzaile batzuek argitu berri dute nola egiten zituen lenteak.\nBostehun bat mikroskopio egin zituen, izatez, oso oinarrizkoak: beirazko lente txiki-txikiak, zenbat eta txikiagoak hobe, letoizko, kobrezko edo zilarrezko xafla batean txertatuta. Ez zegoen argi lenteak beira leunduta edo putz eginez egiten ote zituen. Leeuwenhoekek berak inoiz iradoki zuen beira putz eginez lantzeko teknika berri bat asmatu zuela. Baina, badirudi sekretua hobeto gorde nahian zebilela.\nLeeuwenhoeken mikroskopio iraultzaileen sekretua argitu dute - Elhuyar Aldizkaria 2018-3-28\nLeeuwenhoek-en animalkuluak - Zientzia.eus 2017-5-8\nLeeuwenhoek-en animalkuluak - Elhuyar Aldizkaria 2011-1-1\nEarly microscopes offered sharp vision : Nature News 2011-3-4


Non gaude? | San Pedro 1936-1937\nSan Pedro mendia Gerra Zibileko euskal frontearen barnean (iturria: San Pedro 1936-1937)\nProiektu arkeologiko honetan, urriaren 24tik azaroaren 7ra, San Pedro mendian topatuko gaituzue, Gerra Zibilan emandako gertaerak ezagutu nahian. Amurrioko udalerriaren lurraldean gaude (Aiaraldea, Araba), Aloria eta Lezamako kontzejuen lurretan.\nSan Pedroko gailurra, ondoko zelaietatik ikusia (iturria: San Pedro 1936-1937)\nSan Pedro mendiak 710 metro inguru ditu itsas mailatik gora.Gutxi gorabehera, Bilbo eta Gasteiz artean, tarteko puntuan kokatzen da, 30 km ingurura batetik eta bestetik, bertara heltzeko biderik onena Uzkianotik joatea delarik, autoa edo dena-delakoa bertan utziz eta zelaiez osatutako paisaia berde eta lauaz paseatuz.\nHiru sarbide nagusiak. 1) Amurrio-Lezama (gorriz); 2) Urduña-Aloria (horiz); 3) Murgia-Bilbo-Gasteiz (urdinez) (iturria: San Pedro 1936-1937)\nSan Pedro mendiko 700 metro baino gehiago altueratik, ikuspegiak ikusgarriak dira: mendebaldera, Urduña eta Gorobel mendilerroa; iparraldera, Amurrio eta Goi Nerbioiko mendiak Bilborantz; ekialdera, Gorbeia mendia eta bere inguruko Parke Naturala; eta, hegoaldera, Urkabustaizgo larreak.\nGorobel mendilerroa, San Pedrotik (iturria: San Pedro 1936-1937)\nBi lurralde historikoen arteko mugan dago: Amurrio eta Urduña (Bizkaia) artean. Beraz, “mugaldeko gunea” dugu, baina ez bakarrik zentzu administratiboan.\nGune hau euskal frontearen kokaleku garrantzitsua izan zen. Baina ez beti modu berean…


Euskalsex - Aurkezpenak\nORAIN EUSKARARA BIKOIZTUA\nPasa den urtea saiatu ginen baina ezinezkoa egin zitzaigun. Aurten, ordea, lortu dugu! “Marranas con Ganas” (Carlos Resa, 2003) euskarara bikoiztu dugu, Euskadin filmatu zen lehen pelikula pornoa hain zuzen. Holan gure helburuei fidelak izaten jarraitzen dugu, hau da, euskara industria porno-erotikoaren inguruan dagoen guztian normalizatzea.\n“Marranas con ganas” Gasteizen filmatu zen 2003ko udan, Gasteizko DIVAfilms produkzio-etxearen esku. Bertan parte hartu zuten aktore-aktoresak honakoak izan ziren, Max Cortés, Bibian Norai, Laura Brent, Sheila, Alex, Giuseppe eta Miguel Ángel, azken hau Gasteizko seme. Eszenak arabako hiriburuko hainbat lekutan filmatu ziren, besteak beste, Lakuabizkarra auzoan edota Alde Zaharreko hainbat tabernatan.\nBikoizketa José Miguel Vilaltak zuzendu du Euskadiko Nazioarteko Areto Erotikoaren laguntzaz. Banaketa Producciones Xfilmsen esku egongo da. Pelikula Aretoak irauten duen egunetan salgai egongo da Xfilmsen standean eta etorkizun batean bere web orrian egongo da salgai ere: www.produccionesxfilms.com.\nMarranas con ganas trailerra\nASUNTOS INTERNOS UNDERWEAR-EN EMAKUME\nETA GIZONEZKOEN BARNE ARROPA PASEA\nEuskalsex lehen aldiz ASUNTOS INTERNOS UNDERWEARen emakumezko zein gizonezkoen barne arroparen kolekzio berria aurkeztuko du larunbata 12 an. Maniki bezala aktore eta aktoresa ezberdinek parte hartuko dute.\nAsuntos Internos Underwear barne arropan generazio berri bat da, gizonezkoentzat zein emakumezkoentzat egina den aeta gorputzera bikain moldatzen dena. Gainera, barne arropa guztiak bere barnekaldean poltsiko bat daukate kondoi batekin. Modu honetan, AIU slip edo kulero batzuk erosterakoan salneurriaren diruaren zati bat IHESAren aurrezaintzan jarduten duten erakunde ezberdinei zuzenduko zaie.